cyanic-selkie/wikianc huggingface dataset:
കുമ്പസാരം
വിമർശനം
thumb|100px|right|ഏഡ്‌വേഡ് ഗിബ്ബൺ അതേസമയം, വിശ്വാസികളുടെ മന:സാക്ഷിയുടെമേൽ പിടിമുറുക്കാനുള്ള പൗരോഹിത്യത്തിന്റെ തന്ത്രമാണ് ചെവിക്കുമ്പസാരം എന്ന വാദവും പ്രബലമാണ്. റോമാസാമ്രാജ്യത്തിന്റെ ക്ഷതി-പതനങ്ങളുടെ ചരിത്രമെഴുതിയ എഡ്‌വേർഡ് ഗിബ്ബണെപ്പോലുള്ളവർ ചെവിക്കുമ്പസാരത്തെ നിശിതമായി വിമർശിച്ചു. പതിനാറാം നൂറ്റാണ്ടിൽ കേരളത്തിലെ സുറിയാനി ക്രിസ്ത്യാനികളെ പാശ്ചാത്യസഭാമേൽക്കോയ്മയിലേക്ക് കൊണ്ടുവന്ന ഉദയമ്പേരൂർ സൂനഹദോസിൽ മുഖ്യപങ്കുവഹിച്ച മെനസിസ് മെത്രാപ്പോലീത്തയെക്കുറിച്ച് ഗിബ്ബൺ ഇങ്ങനെ എഴുതി: അദ്ദേഹത്തിന്റെ അധ്യക്ഷതയിൽ നടന്ന ഉദയമ്പേരൂർ സൂനഹദോസ്, ലയനത്തിന്റെ പുണ്യപ്പെട്ട ജോലി പൂർത്തിയാക്കുകയും റോമൻസഭയുടെ വിശ്വാസങ്ങളും രീതികളും കണിശമായി നടപ്പാക്കുകയും ചെയ്തു. പുരോഹിതന്മാരുടെ ഏറ്റവും ശക്തമായ പീഡനസാമിഗ്രിയായ ചെവിക്കുമ്പസാരത്തിന്റെ കാര്യം അദ്ദേഹം പ്രത്യേകം ശ്രദ്ധിച്ചു.
പാപത്തെക്കുറിച്ചുള്ള മനസ്സിന്റെ നൊമ്പരത്തിൽ ഊന്നിയുള്ള കേരളക്രൈസ്തവരുടെ പിഴമൂളലിനെ അനുഷ്ടാനത്തിന്റെ കർക്കശമായ ചിട്ടകളും യാന്ത്രികമായ നൈയ്യാമികതയും ചേർന്ന ചെവിക്കുമ്പസാരമാക്കി മാറ്റി അധികാരത്തിന്റെ പേശികൾ പുഷ്ടിപ്പെടുത്തിയത് മതകൊളോനിയലിസം കടന്നുകയറിയപ്പോഴാണെന്ന് സ്കറിയ സക്കറിയ നിരീക്ഷിച്ചിട്ടുണ്ട്.
'ദുരുപയോഗം'
രാഷ്ട്രീയലക്‌ഷ്യങ്ങളുടെ ഉപകരണമായി കുമ്പസാരം തരംതാഴുന്നതിന് ഉദാഹരണങ്ങളുണ്ട്. ചക്രവർത്തിമാരും മാർപ്പാപ്പമാരുമായുള്ള കലഹത്തിൽ ചക്രവർത്തിയുടെ പക്ഷത്തുള്ളവർക്ക് പുരോഹിതന്മാർ പാപവിമോചനം നിഷേധിച്ച അവസരങ്ങളുണ്ട്. മതദ്രോഹവിചാരണകളിലും(Inquisition) കുമ്പസാരം ഉപയോഗിക്കപ്പെട്ടിട്ടുണ്ട്. മിലാനിലെ മെത്രാപ്പോലീത്തയായിരുന്ന ചാൾസ് ബൊറെമിയോ പുണ്യവാളൻ(1538-84), മതദ്രോഹികളുടെ പേരുകൾ വെളിപ്പെടുത്താതെ കുമ്പസാരിക്കുന്നവർക്ക് പാപവിമോചനം നൽകരുതെന്ന് പുരോഹിതന്മാരോട് നിർദ്ദേശിച്ചത് ഇതിന് ഉദാഹരണമാണ്. റഷ്യയിലെ പീറ്റർ ചക്രവർത്തി 1722-ൽ ഇറക്കിയ ഒരുത്തരവ്, ഭരണകൂടത്തിനെതിരെയുള്ള ഗൂഢാലോചനകളേയോ ചക്രവർത്തിയെ അപമാനിക്കുന്നതരം സംഭാഷണങ്ങളേയോ സംബന്ധിച്ചു കുമ്പസാരത്തിലൂടെ ലഭിക്കുന്ന അറിവ്, അധികാരികളെ അറിയിക്കാൻ പുരോഹിതന്മാരെ ബാദ്ധ്യസ്ഥരാക്കി. ഉത്തരവിന്റെ അവഗണനയ്ക്കു കഠിനശിക്ഷ നൽകാനും വ്യവസ്ഥയുണ്ടായിരുന്നു.
"കാമാർത്തരായ പുരോഹിതബ്രഹ്മചാരികൾ കുമ്പസാരക്കൂട്ടിൽ ഭാര്യമാരുടേയും പെണ്മക്കളുടേയും മാനം കവർന്നേക്കുമെന്ന ഭീതി മദ്ധ്യയുഗം മുതൽ കത്തോലിക്കാ പുരുഷന്മാരെ അലട്ടിയിരുന്നതായി" ഡയർമെയ്ഡ് മക്കല്ലക് പറയുന്നു. പുരോഹിതർക്ക് വിവാഹം അനുവദിക്കപ്പെട്ടിട്ടുള്ള ചില പൗരസ്ത്യസഭകളിൽ, സ്ത്രീകൾ വിവാഹിതരായ പുരോഹിതന്മാരുടെ അടുത്തു മാത്രമേ കുമ്പസാരിക്കാവൂ എന്ന നിഷ്കർഷയുണ്ടെന്ന് ഡി. ബാബു പോൾ പറയുന്നു
റൊമില ഥാപ്പർ
ഇന്ത്യയിലെ ഒരു ചരിത്രകാരിയാണ്‌ റൊമില ഥാപ്പർ(ജനനം:1931). ഭാരതചരിത്രമാണ് ഇവർ പ്രത്യേക പഠനമേഖലയായി തിരഞ്ഞെടുത്തിരിക്കുന്നത്.
ചരിത്രപഠനങ്ങൾ
പഞ്ചാബ് സർ‌വ്വകലാശാലയിൽ നിന്ന് ബിരുദമെടുത്ത ഥാപ്പർ, 1958 ൽ ലണ്ടൻ സർ‌വ്വകലാശാലയുടെ സ്കൂൾ ഓഫ് ഓറിയന്റെ ആൻഡ് ആഫ്രിക്കൻ സ്റ്റ്ഡീസിൽ നിന്ന് ഡോക്ടറേറ്റും നേടി. പിന്നീട് ജവഹർലാൽ നെഹ്റു സർ‌വ്വകലാശാലയിലെ പ്രാചീന ഭാരതചരിത്ര വിഭാഗത്തിൽ അദ്ധ്യാപികയായി ജോലി ചെയ്തു. ജെ.എൻ.യു വിലെ ജോലിയിൽ നിന്ന് വിരമിച്ച പ്രൊഫസാറാണ്‌ ഇപ്പോൾ ഇവർ (Professor Emerita). അശോകനും മൗര്യസാമ്രാജ്യത്തിന്റെ പതനവും(Asoka and the Decline of the Maurya), പ്രാചീന ഇന്ത്യൻ സാമൂഹ്യ ചരിത്രം: ചില വ്യാഖ്യാനങ്ങൾ(Ancient Indian Social History: Some Interpretations), ആദ്യകാല ഇന്ത്യൻ ചരിത്രത്തെകുറിച്ചുള്ള സമീപകാല കാഴ്ചപ്പാടുകൾ -സമാഹരണം-(Recent Perspectives of Early Indian History (editor), ഒരു ഇന്ത്യാചരിത്രം- ഭാഗം ഒന്ന് (A History of India Volume One),പുരാതന ഭാരതം: ഉത്ഭവം മുതൽ എ.ഡി 1300 വരെ(Early India: From the Origins to AD 1300) എന്നിവയാണ് ഥാപ്പറുടെ പ്രധാന കൃതികൾ.
ഇവരുടെ ചരിത്രരചനകൾ ഉപരിവർഗ്ഗത്തെ വിമർശനാത്മകമായി വിലയിരുത്തുന്നതാണ്‌. കൂടാതെ സാമൂഹ്യശക്തികൾക്കിടയിലെ പരസ്പര പോരാട്ടത്തിലൂടെ രൂപംപ്രാപിച്ച ഹിന്ദൂയിസത്തെയും വരച്ചുകാട്ടുന്നു. സോമനാഥിനെ കുറിച്ചുള്ള ഇവരുടെ സമീപകാല കൃതി, പ്രസിദ്ധമായ ഗുജറാത്ത് ക്ഷേത്രവുമായി ബന്ധപ്പെട്ട രേഖീയചരിത്ര പരിണാമം പഠനവിധേയമാക്കുന്നതാണ്‌. 1963 ൽ പ്രസിദ്ധീകരിച്ച ആദ്യ ഗ്രന്ഥം "അശോക ആൻഡ് ഡിക്ലൈൻ ഓഫ് മൗര്യ" വൈവിധ്യം നിറഞ്ഞ സംസ്കാരങ്ങളെയും വിഭാഗങ്ങളേയും ഒരുമുച്ച് നിറുത്താനുള്ള അശോകന്റെ വിഭാഗീയതയില്ലാത്ത നയങ്ങളെ അതിന്റെ സാമൂഹ്യ രാഷ്ട്രീയ പശ്ചാതലത്തിൽ പരിശോധിക്കുന്നതാണ്‌. അസാധാരണമായ ഭരണ നൈപുണി പ്രകടിപ്പിച്ച മൗര്യ ഭരണാധികാരികൾ തങ്ങളുടെ ഭരണത്തിന്റെ അമിതമായ കേന്ദ്രീകരണം കാരണം സാമ്രാജ്യത്തെ  പതനത്തിലേക്ക് നയിക്കുകയായിരുന്നു എന്ന് ഥാപ്പർ അഭിപ്രായപ്പെടുന്നു. സാമാന്യ ജനത്തെ മുന്നിൽ കണ്ട് എഴുതിയ എ ഹിസ്റ്ററി ഓഫ് ഇന്ത്യ എന്ന ഗ്രന്ഥത്തിന്റെ ആദ്യ ഭാഗം ആദ്യകാല ഇന്ത്യാചരിത്രം മുതൽ യൂറോപ്പ്യൻസ് ഇന്ത്യയിലെത്തുന്നത് വരെയുള്ള ചരിത്രം ഉൾകൊള്ളുന്നു." ആൻഷ്യന്റ് ഇന്ത്യൻ സോഷ്യൽ ഹിസ്റ്ററി" എന്ന പുസ്തകം പുരാതന കാലം മുതൽ ആദ്യ മില്ലേനിയത്തിന്റെ ഒടുവ് വരെയുള്ള കാലഘട്ടം കൈകാര്യം ചെയ്യുന്നു. ഹൈന്ദവ-ബുദ്ധ സാമൂഹ്യ-മത വ്യവസ്ഥ താരതമ്യ പഠനം നടത്തുന്ന ഈ ഗ്രന്ഥം ജാതിവ്യവസ്ഥയിൽ ബുദ്ധമതത്തിന്റെ സാമുഹിക പ്രതിഷേധത്തിന്റെയും സാമുഹിക ചലനാത്മകതയുടെയും പങ്കിനെ പരിശോധിക്കുന്നു. ഫ്രം ലിനേജ് ടു സ്റ്റേറ്റ് എന്ന കൃതി ബി.സി ആദ്യ മില്ലേനിയത്തിലെ മധ്യ ഗംഗാ താഴ്‌വരയിലെ സ്റ്റേറ്റിന്റെ രൂപവത്കരണത്തെ വിശകലന വിധേയമാക്കുന്നു.
അംഗീകാരങ്ങൾ ആദരങ്ങൾ
കോർണൽ യൂനിവേഴ്സിറ്റി, യൂനിവേഴ്സിറ്റി ഓഫ് പെൻസിൽ‌വാനിയ, കോളേജ് ഡി ഫ്രാൻസ് എന്നിവിടങ്ങളിൽ വിസിറ്റിംഗ് പ്രൊഫസറായി സേവനം അനുഷ്ടിച്ചിട്ടുണ്ട് റൊമില ഥാപ്പർ. 1983 ൽ ഇന്ത്യൻ ഹിസ്റ്ററി കോൺഗ്രസിന്റെ പ്രസിഡന്റായി ‍ തെരെഞ്ഞെടുക്കപ്പെട്ട ഇവർ 1999 ൽ ബ്രിട്ടീഷ് അക്കാദമിയുടെ കറസ്പോണ്ടിംഗ് ഫെലൊ ആയി. ഓക്സ്ഫോർഡിലെ ലേഡീ മാർഗരറ്റ് ഹാൾ, യൂനിവേഴ്സിറ്റി ഓഫ് ലണ്ടൻ എന്നിവിടങ്ങളിലെ ഹോണററി ഫെലൊ ആയിട്ടുണ്ട്. കൂടാതെ യൂനിവേഴ്സിറ്റി ഓഫ് ചിക്കാഗോ, യൂനിവേഴ്സിറ്റി ഓഫ് ഓക്സ്ഫോർഡ്, യൂനിവേഴ്സിറ്റി ഓഫ് കൽകട്ട, യൂനിവേഴ്സിറ്റി ഓഫ് ഹൈദരാബാദ് എന്നി സർ‌വ്വകലാശാലകളിലെ ഹോണററി ഡോക്ട്രേറ്റും ഇവർ നേടി. 2004 ൽ ലൈബ്രറി ഓഫ് കോൺഗ്രസ്സ് ഇവരെ ക്ലൂഗ് ചെയറിന്റെ കണ്ട്രീസ് ആൻഡ് കൾചേഴ്സ് ഓഫ് സൗത്തിന്റെ അധ്യക്ഷ്യയായി നിയമിച്ചു. 1992 ൽ പത്മശ്രീ പുര‍സ്കാരവും 2005 ൽ പത്മഭൂഷൺ പുരസ്കാരവും  ഇവർ നിരാകരിച്ചു. ഒരു സർക്കാർ പുര‍സ്കാരവും സ്വീകരിക്കില്ല എന്ന അവരുടെ തീരുമാനമാണ്‌ ഈ നിരാകരണത്തിന്റെ പിന്നിൽ. 2008 ൽ മനുഷ്യരാശിയെ കുറിച്ചുള്ള പഠനത്തിന്‌ പ്രസിദ്ധമായ ക്ലൂഗ് പ്രൈസ് (പത്തുലക്ഷം അമേരിക്കൻ ഡോളർ), പീറ്റർ ബ്രഔണുമായി ഇവർ പങ്കിടുകയുണ്ടായി.
ചരിത്രം തിരുത്തൽ: ഥാപ്പറുടെ കാഴ്ചപ്പാട്
ഏകമുഖമായ ഹിന്ദു-മുസ്ലിം പോരാട്ടത്തിന്റെ ചരിത്രമായി കഴിഞ്ഞ ഒരു ആയിരം കൊല്ലത്തെ ഇന്ത്യാ ചരിത്രത്തെ വ്യാഖ്യാനിക്കുന്നത് വർഗീയ വത്കരിക്കപ്പെട്ട ചരിത്രരചനയായിട്ടാണ്‌ റൊമില ഥാപ്പർ കാണുന്നത്. ഈ വർഗീയ ചരിത്രരീതി വസ്തുതകളെ തിരഞ്ഞെടുക്കുന്നതിൽ അങ്ങേയറ്റത്തെ വിഭാഗിയതയും വ്യഖ്യാനത്തിൽ അങ്ങേയറ്റത്തെ പക്ഷപാതവും കാട്ടുന്നതാണ്. അത് സമകാലീന വിശകലന രീതിയായ മുൻ‌ഗണനാക്രമത്തോടെയുള്ള ബഹുകാരണങ്ങളെ പിന്തുടരാത്തതുമാണ്‌. 2002 ൽ ബി.ജെ.പി. നയിച്ച കൂട്ടുകക്ഷി സർക്കാർ, ചരിത്രം, സാമുഹ്യശാസ്ത്രം എന്നീ വിഷയങ്ങളിലുള്ള സ്കൂൾ പാഠ്യഭാഗങ്ങൾ മാറ്റം വരുത്തി. ആറാം തരത്തിലെ പ്രാചീന ഇന്ത്യ എന്ന ഗ്രന്ഥത്തിന്റെ രചയിതാവായ റൊമില ഥാപ്പർ, തന്റെ അനുമതിയില്ലാതെ പുസ്തകത്തിലെ ചില ഭാഗങ്ങൾ (പ്രാചീന ഭാരതത്തിലെ ജനങ്ങൾ ഗോമാംസം ഭക്ഷിക്കുന്നത്, ജാതിയുടെ രുപീകരണം എന്നീ ഖണ്ഡികകൾ മാറ്റിയത് ഉദാഹരണം)മാറ്റം വരുത്തിയതിനെ എതിർത്തു. മുഖ്യധാരാ ചരിത്രത്തെ ഹിന്ദുത്വപരികല്പനയുള്ള ചരിത്രം കൊണ്ട് മാറ്റിപ്പണിത് തുടർന്ന് വരുന്ന വിവാദങ്ങൾ തിരഞ്ഞെടുപ്പ് പ്രചരണത്തിന്‌ ഉപയോഗപ്പെടുത്താനുള്ള ശ്രമത്തിന്റെ ഭാഗമാണോ ഇതെന്ന് അവർ സംശയമുന്നയിച്ചു. മറ്റു ചരിത്രകാരന്മാരും നിരീക്ഷകരുമായ ബിപിൻ ചന്ദ്ര,സുമിത് സർക്കാർ,ഇർഫാൻ ഹബീബ്,ആർ.എസ്. ശർമ്മ,വീർ സാംഗ്‌വി,ദിലീപ് പദകൊങ്കർ,അമർത്യ സെൻ എന്നിവരും സർക്കാരിന്റെ ഈ തിരുത്തലിൽ പ്രതിഷേധിക്കുകയും അവരുടെ എതിർപ്പ് പ്രകടിപ്പിച്ചുകൊണ്ടുള്ള "വിദ്യാഭ്യാസത്തിന്റെ വർഗീയ വത്കരണം"  എന്ന ഒരു സമാഹാരം പ്രസിദ്ധീകരിക്കുകയും ചെയ്തു. ചില മത-ജാതി വിഭാഗങ്ങളുടെ വികാരങ്ങളെ വൃണപ്പെടുത്തുന്നതാണ്‌ ചരിത്രകാരന്മാരുടെ ഈ നടപടി എന്ന് മറുത്തും ആരോപണങ്ങൾ വന്നു. 2003ൽ ഥാപ്പർ ലൈബ്രറി ഓഫ് കോൺഗ്രസിലെ ക്ലൂഗ് ചെയറിലേക്ക് തിരഞ്ഞെടുക്കപ്പെട്ടപ്പോൾ രണ്ടായിരത്തിലധികം വരുന്ന ആളുകൾ ഒപ്പിട്ട ഓൺലൈൻ പരാതി വരികയുണ്ടായി. പത്രപ്രവർത്തകനായ പ്രഫുൽ ബിദ്വായ് ഈ പരാതികളെ സംബന്ധിച്ച് പറഞ്ഞത് "റൊമില ഥാപ്പറുടെ രചനയുമായി പ്രാഥമിക പരിചയം പോലുമില്ലാത്ത വർഗീയ വാദികളുടെ ദൂശിത ആക്രമണമാണിത്" എന്നാണ് ‌. റൊമില ഥാപ്പറിനെതിരെയുള്ള ഈ ഓൺലൈൻ പരാതിയെ തള്ളിക്കളയണമെന്ന് ആവശ്യപ്പെട്ട് നിരവധി പണ്ഡിതന്മാർ ലൈബ്രറി ഓഫ് കോൺഗ്രസിന്‌ തങ്ങളുടെ പ്രതിഷേധക്കുറിപ്പുകൾ അയച്ചു. ആവിഷ്കാര സ്വാതന്ത്ര്യത്തിനെതിരെയുള്ള ആക്രമണമാണിത് എന്ന് ഈ പണ്ഡിതർ പ്രഖ്യാപിച്ചു. 2006 ൽ "കാലിഫോർണിയയിലെ ഹിന്ദു പാഠപുസ്തക വിവാദ" സമയത്ത് ,പാഠപുസ്തകങ്ങളിൽ ഇന്ത്യാചരിത്രത്തെകുറിച്ചും ഹിന്ദൂയിസത്തെകുറിച്ചും ഉൾപെടുത്തണമെന്നുള്ള ആവശ്യം മുന്നോട്ടുവെച്ച അമേരിക്ക ആസ്ഥാനമായുള്ള ഹിന്ദുഗ്രൂപ്പിനെതിരെ മൈക്കൽ വിറ്റ്സുമായി ചേർന്ന്  റൊമില ഥാപ്പർ  രംഗത്ത് വരികയുണ്ടായി. അവർ വ്യക്തമാക്കി: "ഹിന്ദുക്കൾക്കും തങ്ങളുടെ ന്യായമായ സാംസ്കാരിക പ്രാതിനിധ്യം അവകാശപ്പെടാമെങ്കിലും നിർദ്ദേശിക്കപ്പെട്ട മാറ്റങ്ങൾ അശാസ്സ്ത്രീയവും മതാടിസ്ഥാനത്തിലുള്ളതുമാണ്‌. അത് രാഷ്ട്രീയ അജൻഡയുള്ളതും സത്യത്തെ വളച്ചൊടിച്ചതുമാണ്‌".
അവലംബം
വർഗ്ഗം:പത്മഭൂഷൺ പുരസ്കാരം ലഭിച്ചവർ വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:ഇന്ത്യയിലെ ചരിത്രകാരന്മാർ വർഗ്ഗം:മാർക്സിസ്റ്റ് ചരിത്രകാരന്മാർ വർഗ്ഗം:ജവഹർലാൽ നെഹ്രു സർവകലാശാലാ അദ്ധ്യാപകർ
പ്രാദേശിക വാർത്തകൾ
കമൽ സംവിധാനം ചെയ്ത് എസ്. ശിവപ്രസാദ് നിർമ്മിച്ച 1989 ലെ ഇന്ത്യൻ മലയാള ഭാഷാ ചിത്രമാണ് പ്രാദേശിക വർത്തകൾ. ജയറാം, പാർവതി, ജഗതി ശ്രീകുമാർ, ഇന്നസെന്റ് എന്നിവരാണ് ചിത്രത്തിൽ അഭിനയിക്കുന്നത്. ഷിബു ചക്രവർത്തി ഗാനങ്ങൾ രചിച്ചു. ചിത്രത്തിന്റെസംഗീതം രചിച്ചത് ജോൺസണാണ്. .
കഥാംശം
ചെറുകിട കളവുകളുമായി ചിറ്റാരിക്കടവിൽ ഉണ്ടായിരുന്ന കള്ളൻ കൊച്ചാപ്പിയും കള്ളനും കൃഷ്ണനും ഒരു വലിയ മോഷണത്തിനിടയിൽ നാട്ടുകാർ ഇടപെട്ടതുകൊണ്ട് നാടുവിട്ടിരിക്കയാണ്. കേശു ഒഴിഞ്ഞുകിടക്കുന്ന ഒരു തീയറ്റർ ഏറ്റെടുത്ത് നടത്തുന്നു. കൂട്ടുകാരനായ തങ്കപ്പൻ ആണ് കൂട്ട്. തങ്കപ്പൻ ചിറ്റാരിക്കടവിലെ കള്ളുഷാാപ്പ് നടത്തുന്നവനാണ്. ഓപ്പറേറ്ററായി കിട്ടിയ ജബ്ബാർ ഒരു തരികിടയാണ്. കൃഷ്ണന്റെ മകൾ മല്ലിക തന്റെ കുട്ടിപ്പട്ടാളത്തോടൊന്നിച്ച സിനിമകാണാൻ വരുന്നു. റ്റിക്കറ്റിനു കാശുതികയാത്തതിനാൽ പിടിക്കപ്പെടുന്നു. ഒരിക്കൽ രണ്ടാം കളിക്ക് ശേഷം തീയറ്ററിൽ വെളീച്ചം കണ്ട് കയറിയ കേശു കള്ളൻ കൃഷ്ണന്റെ മകൻ ദാമു ജബ്ബാർ എന്നിവരെ അനാശാസ്യത്തിനിടയിൽ കാണുന്നു. ജബാറിനെ പുറത്താക്കുന്നു. കേശു മല്ലികയുമായി അടുക്കുന്നു. കാമുകിയുടെ സിനിമാമോഹത്തിനു തീയറ്റർ പ്രവർത്തിപ്പിക്കുമ്പോൾ ജബ്ബാർ കണ്ട് നാട്ടുകാരെ വിളിച്ച് നാറ്റിക്കുന്നു. കേശു അവളെ കെട്ടാൻ തീരുമാനിക്കുന്നു. വിവാഹ ദിവസം സമ്പന്നനായി കൊച്ചാപ്പിയും കൃഷ്ണനും രംഗത്തെത്തുന്നു. അവർ തീയറ്റർ ഏറ്റെടുക്കുന്നു. കള്ളുഷാപ്പിനുമുന്നിൽ ബാർ തുറക്കാൻ ആരംഭിക്കുന്നു. ബാർ വരാതിരിക്കാൻ മദ്യവർജ്ജനസമിതിയെ ഇടപെടുത്തുന്നു. അവർ ഷാപ്പിനുമുന്നിൽ മംഗൽജിയുടെ നേതൃത്വത്തിൽ സമരം ആരംഭിക്കുന്നു. കൃഷ്ണൻ തന്റെ മകളുടെ വിവാഹം മുടക്കുന്നു. കൊച്ചാപ്പിയുടെ ഉഴപ്പാളിയായ മകൻ ജോസിനു കൊടുക്കാൻ തീരുമാനിക്കുന്നു. അവരെ തെറ്റിക്കാൻ അച്ചനും കോമരവും ചേർന്ന് ജാതികാർഡ് ഇറക്കുന്നു. അവർ വേർപിരിയുന്നു. പ്രാദേശിക ഇലക്ഷനു സീറ്റുകിട്ടാതെ സുഹൃത്തുക്കളായ വിശ്വംഭരനും അച്ചൻ കുഞ്ഞും വേർ പിരിയുന്നു. അവരും പരസ്പരദേഷ്യം തീർക്കാൻ കൃഷ്ണനെയും കൊച്ചാപ്പിയേയും സ്ഥാനാർത്ഥികളാക്കുന്നു. കാശുപിടുങ്ങുന്നു. അവരുടെ യുദ്ധം നാടിനെ ജാതീയമായി അകറ്റുന്നു. അതിനിടയിൽ കൃഷ്ണനും കൊച്ചാപ്പിയും ഒന്നിച്ചാണീ പദ്ധതികൾ ഇടുന്നതെന്ന് മനസ്സിലാക്കിയ കേശുവും സംഘവും ക്ഷേത്രമോഷണത്തിന്റെ പേരുപറഞ്ഞ കൃഷ്നനെയും കൊച്ചാപ്പിയേയും ഓടിക്കുന്നു. ==താരനിര ==
പുറംകണ്ണികൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:ജോൺസൺ സംഗീതം പകർന്ന ചലച്ചിത്രങ്ങൾ വർഗ്ഗം:1989-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ജയറാം- പാർവ്വതി ജോഡി വർഗ്ഗം:കമൽ സം‌വിധാനം ചെയ്ത ചലച്ചിത്രങ്ങൾ വർഗ്ഗം:രഞ്ജിത് കഥ എഴുതിയ ചലച്ചിത്രങ്ങൾ വർഗ്ഗം:ഷിബു ചക്രവർത്തിയുടെ ഗാനങ്ങൾ
സുവർണ്ണ ത്രികോണം
പ്രത്യേകതകൾ
ഈ വിനോദ സഞ്ചാര യാത്ര സാധാരണ രീതിയിൽ 7 മുതൽ 8 ദിവസം വരെ നീളുന്ന ഒന്നാണ്. ഡെൽഹിയിൽ നിന്ന് തുടങ്ങി ഡെൽഹിയിൽ തന്നെ അവസാനിക്കുന്ന ഒരു വിനോദ യാത്രയാണ് ഇത്. സാ‍ധാരണ രീതിയിൽ യാത്രാ, വാഹന ചെലവുകൾ ഉൾപ്പെടുന്ന ഒരു വിനോദ സഞ്ചാര യാത്രയാണ് ഇത്. ബസ്സ് ആണ് ഇതിന്റെ പ്രധാന യാത്രാ വാഹനം.
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ വിനോദസഞ്ചാരകേന്ദ്രങ്ങൾ
വലിയ അമൽപ്പൊരി
വലിയ അമൽപ്പൊരി, കാട്ടമൽപ്പൊരി, കറുത്ത അമൽപ്പൊരി എന്നെല്ലാം അറിയപ്പെടുന്നു. ശാസ്ത്രീയ നാമം Rauvolfia canescens.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:പുഷ്പങ്ങൾ വർഗ്ഗം:ജെന്റ്യനെയിൽസ് നിരയിൽ ഉൾപ്പെടുന്ന സസ്യങ്ങൾ വർഗ്ഗം:അപ്പോസൈനേസീ
റെബേക്കാ ബ്ലാക്ക്
ഒരു അമേരിക്കൻ ഗായികയാണു റിബെക്കാ ബ്ലാക്ക് (Rebecca Renee Black, ജനനം ജൂൺ 21, 1997). വീഡിയോ വെബ്സൈറ്റായ യൂട്യൂബിൽ പ്രത്യക്ഷമായ "ഫ്രൈഡേ"എന്ന ഗാനത്തിലൂടെ ശ്രദ്ധേയയായി. ഇതുവരെ പുറത്തിറങ്ങിയിട്ടുള്ളതിൽ വെച്ച് ഏറ്റവും മോശം ഗാനം എന്ന് ചില ഗാന നിരൂപകർ വിലയിരുത്തിയ "ഫ്രൈഡേ" എന്ന ഗാനം അതിലൂടെ തന്നെ കുപ്രസിദ്ധി നേടി.
പുറത്തേക്കുള്ള കണ്ണികൾ
വർഗ്ഗം:അമേരിക്കൻ പോപ്പ് ഗായകർ
റിച്ചാർഡ്‌ മാത്യൂ സ്റ്റാൾമാൻ
അമേരിക്കൻ ഐക്യനാടുകളിൽ‌, മാസാച്ചുസെറ്റ് ഇൻസ്റ്റിറ്റ്യൂട്ടിൽ‌ കമ്പ്യൂട്ടർ വിദഗ്ദ്ധനായിരുന്ന റിച്ചാർഡ്‌ മാത്യൂ സ്റ്റാൾമാൻ സ്വതന്ത്ര സോഫ്റ്റ്‌വെയർ പ്രസ്ഥാനത്തിന്റെ സ്ഥാപകനായാണ് ലോകമെമ്പാടും അറിയപ്പെടുന്നത്. കമ്പ്യൂട്ടർ സാങ്കേതിക വിദ്യ വളർച്ച പ്രാപിച്ച ആദ്യകാലങ്ങളിൽ‌ കമ്പ്യൂട്ടർ വിദഗ്ദ്ധന്മാർക്കിടയിൽ‌ ഉണ്ടായിരുന്ന കൂട്ടായ്മ, വൻകിട കുത്തക കമ്പനികളുടെ ഇടപെടലുകൾ‌ കാരണം കൈമോശം‌ വരികയും സ്വകാര്യ സോഫ്റ്റ്‌വെയറുകളുടെ വ്യാപനം‌ സാങ്കേതിക വിദ്യയുടെ സ്വതന്ത്രമായ വളർച്ചയ്ക്കു തടസ്സമാകാൻ‌ തുടങ്ങുകയും ചെയ്ത ഒരു അവസരത്തിലാണ്, ആർ. എം. എസ് എന്ന ചുരുക്കപ്പേരിൽ‌ കൂടി അറിയപ്പെടുന്ന റിച്ചാർഡ് സ്റ്റാൾമാൻ ഗ്നൂ പ്രോജക്റ്റിലൂടെ സ്വതന്ത്ര സോഫ്റ്റ്‌വേർ പ്രസ്ഥാനത്തിനു തുടക്കം‌ കുറിച്ചത്. ഉപഭോക്താവിന്റെ മേൽ സ്വകാര്യ സോഫ്റ്റ്‌വേയറുകൾ‌ അടിച്ചേൽപ്പിച്ച ചില നിഷേധാത്മകമായ നിയന്ത്രണങ്ങൾക്കെതിരെ ശക്തമായി പ്രതികരിച്ച സ്റ്റാൾമാൻ‌ സ്വകാര്യ സോഫ്റ്റ്‌വെയറുകൾക്ക് ഒരു ബദൽ ഉണ്ടാക്കുന്നതിലേക്കായി തന്റെ ശേഷ ജീവിതം മാറ്റി വെച്ചു. .
ഗ്നൂ കംപയിലർ‌ കലക്ഷൻ‌ മുതൽ‌ ഇന്നു സ്വകാര്യ സോഫ്റ്റ്‌വെയറുകൾക്ക് പ്രധാന ബദലായി നിലകൊള്ളുന്ന ലിനക്സ് ഓപ്പറേറ്റിന്ദ് സിസ്റ്റത്തിന്റെയും അതിന്റെ അനുബന്ധ സാങ്കേതികവിദ്യകളുടെയും ഒരു പ്രധാന ഉറവിടം‌ സ്റ്റാൾമാൻ തുടങ്ങിവെച്ച ഗ്നൂ പ്രൊജക്റ്റ് ആണെന്നു പറയാം. . ഇതു കൂടാതെ സ്വതന്ത്ര സോഫ്റ്റ്‌വേർ പ്രസ്ഥാനം‌ വികസിപ്പിച്ചെടുക്കുന്ന സാങ്കേതിക വിദ്യകൾ‌ ഉപയോഗിച്ചു വികസിപ്പിക്കുന്ന ഏതു സാങ്കേതികവിദ്യയും പൊതുസമൂഹത്തിനു പൂർണ്ണമായും ലഭ്യമായിരിക്കണമെന്ന ഉദ്ദേശത്തോടെ പകർപ്പുപേക്ഷ എന്ന പുതിയ ജനകീയ പകർപ്പവകാശ നിയമത്തിന്റെയും തുടക്കം‌ കുറിച്ചത് റിച്ചാർഡ് സ്റ്റാൾമാനാണ്.
ആദ്യ കാലം
1953 മാർച്ച് 16 ന് ഡാനിയേൽ സ്റ്റാൾമാന്റെയും ആലിസ് ലിപ്പ്മാന്റെയും മകനായി ന്യൂയോർക്കിലാണ് റിച്ചാർഡ് സ്റ്റാൾമാന്റെ ജനനം. ഹൈസ്കൂൾ പഠനകാലത്തെ ഒരു വേനലവധിയിൽ‌ ന്യൂയോർക്കിലെ ഐ. ബി. എം സയൻറ്റിഫിക് സെന്റർ വഴിയാണ് സ്റ്റാൾമാൻ കമ്പ്യൂട്ടറുകളുടെ ലോകത്ത് എത്തിച്ചേരുന്നത്. സംഖ്യാപരമായ പ്രശ്നങ്ങൾക്കുത്തരം‌ കണ്ടെത്താൻ വേണ്ടിയുള്ള കമ്പ്യൂട്ടർ പ്രോഗ്രാമുകൾ വികസിപ്പിച്ചെടുക്കാൻ‌ വേണ്ടിയായിരുന്നു അവിടെ സ്റ്റാൾമാന്റെ നിയമനം‌ എങ്കിലും, ആഴ്ചകൾക്കൊണ്ട് തന്നെ ഏൽപ്പിച്ച ജോലി പൂർത്തിയാക്കിയ സ്റ്റാൾമാൻ, കമ്പ്യൂട്ടർ പ്രമാണങ്ങൾ‌ ചിട്ടപ്പെടുത്താൻ ഉപയോഗപ്പെടുന്ന ഒരു സോഫ്റ്റ്‌വെയറിന്റെ വികസനത്തിലും ശേഷിച്ച അവധിക്കാലം ചെലവഴിച്ചു.
ഹാർവാഡ് സർവ്വകലാശാലയിൽ നിന്നും ഭൗതികശാസ്ത്രത്തിൽ ബിരുദപഠനം പൂർത്തിയാക്കിയ സ്റ്റാൾമാൻ, കമ്പ്യൂട്ടർ‌ പ്രോഗ്രാമ്മുകളിൽ ശ്രദ്ധ കേന്ദ്രീകരിക്കാനായി മസാച്ചുസെറ്റ് ഇൻസ്റ്റിറ്റ്യൂട്ട് ഓഫ് ടെക്നോളജി (എം. ഐ. റ്റി.) യിലെ ആർട്ടിഫിഷ്യൽ ഇൻറലിജെൻസ് ലാബോറട്ടറിയിൽ കമ്പ്യൂട്ടർ‌ പ്രോഗ്രാമ്മറായി ചേർന്നു. ഹാർവാഡിലെ പഠനകാലത്തു തന്നെ എം. ഐ. റ്റി. ലാബിലെ ഹാക്കർ‌ സമൂഹത്തിൽ സ്റ്റാൾമാൻ സ്ഥിരാംഗമായിരുന്നു. അവിടെ വെച്ചാണ് ആർ. എം. എസ് എന്ന ചുരുക്കപ്പേർ സ്റ്റാൾമാന് ലഭിക്കുന്നത്.
എം. ഐ. റ്റി. ദിനങ്ങൾ
എം. ഐ. റ്റി. ലാബിൽ ജോലി ചെയ്തിരുന്ന കാലത്ത്, സ്റ്റാൾമാൻ ലിസ്പ് മെഷീൻ, പലതരം കമ്പ്യൂട്ടർ‌ പ്രമാണങൾ ചിട്ടപ്പെടുത്താൻ ഉപയോഗിക്കുന്ന സോഫ്റ്റ്‌വെയറുകൾ എന്നിവയുടെ വികസത്തിൽ പങ്കാളിയായി. ആ കാലത്ത് അമേരിക്കൻ‌ പ്രതിരോധ വകുപ്പിന്റെ ധനസഹായത്തോടെ എം. ഐ. റ്റി. ലാബിൽ പ്രവർത്തിച്ചിരുന്ന പല സോഫ്റ്റ്‌വെയർ വികസന പരിപാടികളിലും കമ്പ്യൂട്ടറുകളുടെ ഉപയോഗത്തിൽ‌ കർശന നിയന്ത്രണങൾ‌ നടപ്പാക്കിയിരുന്നു. ഇതിനെതിരായി ശക്തമായി ശബ്ദമുയർത്തിയവരുടെ കൂട്ടത്തിൽ പ്രമുഖനായിരുന്നു റിച്ചാർഡ് സ്റ്റാൾമാൻ. 1977ൽ എം. ഐ. റ്റി. ലാബിൽ രഹസ്യവാചകം ഉപയോഗിച്ചു പ്രവേശനം‌ നിയന്ത്രിച്ചിരുന്ന കമ്പ്യൂട്ടറുകളുടെ രഹസ്യവാചകം വെളിപ്പെടുത്താൻ ഒരു വഴി കണ്ടെത്തിയ സ്റ്റാൾമാൻ, കമ്പ്യൂട്ടർ ഉപഭോക്താക്കൾക്ക് അവരുടെ രഹസ്യ വാചകവും കൂടെ രഹസ്യ വാചകം നീക്കം ചെയ്യാനുള്ള ഒരു ആഹ്വാനവും ഇ മെയിൽ വഴിയായി അയച്ചു എന്നും ഇരുപതു ശതമാനത്തോളം കമ്പ്യൂട്ടർ ഉപഭോക്താക്കൾ സ്റ്റാൾമാന്റെ ആഹ്വാനം സ്വീകരിച്ചു അവരുടെ രഹസ്യവാചകം നീക്കം‌ ചെയ്തു എന്നും പറയപ്പെടുന്നു.
എം. ഐ. റ്റി. യിൽ ഭൗതികശാസ്ത്രത്തിൽ ഗവേഷണ പഠനത്തിനായി ചേർന്നെങ്കിലും, കമ്പ്യൂട്ടർ‌ പ്രോഗ്രാമ്മുകളോടുള്ള താത്പര്യാർത്ഥം‌ സ്റ്റാൾമാൻ തന്റെ ഗവേഷണപഠനം ഇടക്കു വച്ചു നിർത്തുകയായിരുന്നു. എം. ഐ. റ്റി. യിലെ പഠനകാലത്ത് ആർട്ടിഫിഷ്യൽ ഇന്റലിജെൻസ് രംഗത്ത് ജെറാൾഡ് ജെ. സസ്മാന്റെ കൂടെ സ്റ്റാൾമാൻ എഴുതിയ പ്രബന്ധം‌ ഇന്നും ആ രംഗത്ത് ലഭ്യമായിട്ടുള്ള പ്രബന്ധങളിൽ‌ പ്രധാനപ്പെട്ട ഒന്നായി കണക്കാക്കപ്പെടുന്നു.
1980തുകളുടെ ആദ്യത്തോടെ കച്ചവടസാധ്യത മുന്നിൽ കണ്ടും മറ്റു കമ്പനികളിൽ നിന്നുള്ള മൽസരം ഒഴിവാക്കാൻ വേണ്ടിയും സോഫ്റ്റ്‌വെയർ വികസനത്തിലേർപ്പെട്ടിരുന്ന കമ്പനികൾ പലതും തങൾ വികസിച്ചെടുക്കുന്ന സോഫ്റ്റ്‌വെയറുകളുടെ നിർമ്മാണരേഖ ഉപഭോക്താവിനു നൽകാൻ വിസമ്മതിച്ചു തുടങി. ഈ പ്രവണത അതിന്നു മുൻപു തന്നെ പ്രചാരത്തിൽ ഉണ്ടായിരുന്നുവെങ്കിലും 1980 തുകളുടെ ആദ്യത്തോടെ സോഫ്റ്റ്‌വെയറുകളുടെ നിർമ്മാണരേഖ പുറത്തു വിടുന്നത് വളരെ അപൂർവ്വമാകുകയും ഉപഭോക്താവിനു സോഫ്റ്റ്‌വെയറിൽ ആവശ്യമായ ഏതൊരു മാറ്റത്തിനും സോഫ്റ്റ്‌വെയർ വികസിപ്പിച്ച കമ്പനിയെ ആശ്രയിക്കേണ്ട ഒരു സ്ഥിതി സംജാതമാവുകയും ചെയ്തു. 1976 ലെ അമേരിക്കൻ പകർപ്പവകാശനിയമം പ്രാബല്യത്തിൽ വന്നതോടെയാണ് ഈ പ്രവണതയ്ക്ക് വേരോട്ടമുണ്ടായി തുടങ്ങിയതെന്നു കരുതപ്പെടുന്നു.
ഉപഭോക്താവിന്റെ സ്വാതന്ത്ര്യങ്ങളെ ഹനിക്കുന്ന തരത്തിലുള്ള നിയന്ത്രണങ്ങളും പരിമിതികളുമുള്ള അനുമതിപത്രത്തോടെയുള്ള സോഫ്റ്റ്‌വെയർ വിപണനം തുടക്കം മുതലെ റിച്ചാർഡ് സ്റ്റാൾമാൻ എതിർത്തു പോന്നിരുന്നു. 1979ൽ പുറത്തിറക്കിയ സ്ക്രൈബ് മാർക്കപ്പ് ലാങ്വേജും ബന്ധപ്പെട്ട സോഫ്റ്റ്‌വെയറുകളും ഉപഭോക്താക്കളിൽ അടിച്ചേൽപ്പിച്ച നിയന്ത്രണങ്ങളെ "മനുഷ്യരാശിയോടു കാട്ടിയ അപരാധം" എന്നാണു സ്റ്റാൾമാൻ വിശേഷിപ്പിച്ചത്. ഒരാൾ ഒരു സോഫ്റ്റ്‌വെയർ പണം പ്രതിഫലമായി പ്രതീക്ഷിച്ചു വിപണനം ചെയ്യുന്നതിനെ താൻ എതിർക്കുന്നില്ലെന്നും, പക്ഷെ വിപണന സമയത്ത് ഉപഭോക്താവിന്മേൾ അടിച്ചേൽപ്പിക്കുന്ന ഏതു നിയന്ത്രണങ്ങളും അവരോടു കാട്ടുന്ന അപരാധമായി താൻ കരുതുന്നുവെന്നു സ്റ്റാൾമാൻ പിന്നീടും പറയുകയുണ്ടായി.
1980ൽ എം. ഐ. റ്റി. ലാബിൽ പുതുതായി സ്ഥാപിച്ച ലേസർ രശ്മികളുടെ സഹായത്തോടെ പ്രവർത്തിക്കുന്ന അച്ചടിയന്ത്രത്തിന്റെ നിയന്ത്രണ സോഫ്റ്റ്‌വെയറുകളുടെ നിർമ്മാണരേഖ പരിശോധിക്കാനോ അതിൽ മാറ്റം വരുത്താനോ ഉള്ള അവകാശം സിറോക്സ് കമ്പനി സ്റ്റാൾമാനും സഹപ്രവർത്തകർക്കും നിഷേധിക്കുകയുണ്ടായി. ലാബിൽ‌ മുന്നെ ഉണ്ടായിരുന്ന അച്ചടിയന്ത്രത്തിന്റെ സോഫ്റ്റ്‌വെയറിൽ മാറ്റം വരുത്തിയ സ്റ്റാൾമാൻ, അതിൽ അച്ചടി ജോലി കഴിഞാൽ അച്ചടി നിർദ്ദേശം നൽകിയ ആൾക്ക് അറിയിപ്പ് കിട്ടുന്ന ഒരു സംവിധാനം ഏർപ്പെടുത്തിയിരുന്നു. എം. ഐ. റ്റി. ലാബ് കെട്ടിടത്തിലെ പല നിലകളിലായി ഈ അച്ചടിയന്ത്രത്തെ ആശ്രയിച്ചു ജോലി ചെയ്തിരുന്നവർക്ക് അറിയിപ്പ് സംവിധാനത്തിന്റെ അഭാവം വലിയൊരു അസൗകര്യമായി മാറി, കൂട്ടത്തിൽ സോഫ്റ്റ്‌വെയറിന്റെ നിർമ്മാണരേഖ പുറത്തുവിടില്ലെന്ന സിറോക്സ് കമ്പനിയുടെ തീരുമാനവും. ഈ സംഭവം റിച്ചാർഡ് സ്റ്റാൾമാന്റെ മനസ്സിൽ സ്വകാര്യ സോഫ്റ്റ്‌വെയറുകൾക്കെതിരായ നിലപാട് ഉറപ്പിക്കുകയും ഒരു സോഫ്റ്റ്‌വെയർ വിപണനം ചെയ്യുമ്പോൾ അതിന്റെ നിർമ്മാണരേഖ ഉപയോഗിക്കാനുള്ള അവകാശം ഉപഭോക്താക്കൾക്കു അത്യാവശ്യമാണെന്ന തീരുമാനത്തിൽ സ്റ്റാൾമാനെ എത്തിക്കുകയും ചെയ്തു.
സ്വകാര്യ സോഫ്റ്റ്‌വെയറുകൾക്കെതിരായ റിച്ചാർഡ് സ്റ്റാൾമാന്റെ നിലപാടുറപ്പിച്ച മറ്റൊരു സംഭവം ലിസ്പ് മെഷീനുകൾ എന്നറിയപ്പെട്ടിരുന്ന വിവിധോദ്യേശ കമ്പ്യൂട്ടറുകളുടെ വിപണത്തിനായി എം. ഐ. റ്റി. ലാബിൽ നിന്നു ഉദയം കൊണ്ട രണ്ടു കമ്പനികളുടെ ചരിത്രമാണ്. എം. ഐ. റ്റി. ലാബിൽ സ്റ്റാൾമാന്റെ സഹപ്രവർത്തകരായിരുന്ന റിച്ചാർഡ് ഗ്രീൻബ്ലാറ്റ്, ടോം നൈറ്റ് എന്നിവരുടെ നേതൃത്വത്തിൽ ലിസ്പ് മെഷീൻ ഇങ്ക്. എന്നൊരു കമ്പനിയും എം. ഐ. റ്റി. ലാബിനു പുറത്തു നിന്നുള്ള നിക്ഷേപരുടെ പിൻബലത്തിൽ സിംബോളിക്സ് എന്നൊരു കമ്പനിയും ലിസ്പ് കമ്പ്യൂട്ടറുകളുടെ വിപണത്തിനായി രൂപം കൊണ്ടു. രണ്ടു കമ്പനികളും സ്വകാര്യ സോഫ്റ്റ്‌വെയർ രൂപത്തിലായിരുന്നു വിപണനം നടത്തിയിരുന്നതെങ്കിലും സ്റ്റാൾമാന്റെ അഭിപ്രായത്തിൽ സിംബോലിക്സിന്റെ തന്ത്രങൾ എം. ഐ. റ്റി. ഹാക്കർ സമൂഹത്തിന്റെ താത്പര്യങൾക്കു വിരുദ്ധമായിരുന്നു. സിംബോളിക്സ് കമ്പനി പ്രോഗ്രാമ്മർമാർക്ക് എം. ഐ. റ്റി. ലാബിലെ കമ്പ്യൂട്ടറുളുടെ മേൽ കുത്തക നിഷേധിക്കാൻ വേണ്ടി 1981 മുതൽ 1983 വരെ റിച്ചാർഡ് സ്റ്റാൾമാൻ, സിംബോളിക്സ് കമ്പനി പ്രോഗ്രാമ്മർമാർ പുറത്തിറക്കിയ സ്വകാര്യ സോഫ്റ്റ്‌വെയറുകൾക്ക് സ്വതന്ത്ര പതിപ്പുണ്ടാക്കാൻ വേണ്ടി തന്റെ സമയം നീക്കി വെച്ചു.
സ്റ്റാൾമാന്റെ അഭിപ്രായത്തിൽ സോഫ്റ്റ്‌വെയർ ഉപഭോക്താവിന് സോഫ്റ്റ്‌വെയർ മറ്റുള്ളവരുമായി പങ്കിടാനും,സോഫ്റ്റ്‌വെയറിനെ കുറിച്ച് പഠിക്കാനും വേണമെങ്കിൽ അതിൽ മാറ്റം വരുത്താനും മാറ്റം വരുത്തിയ സോഫ്റ്റ്‌വെയർ മറ്റുള്ളവർക്ക് വിതരണം ചെയ്യുവാനുമുള്ള അവകാശമുണ്ടായിരിക്കണം. ഉപഭോക്താവിനുണ്ടായിരിക്കേണ്ട ഈ അവകാശങ്ങൾ നിഷേധിക്കുന്നത് സ്റ്റാൾമാന്റെ അഭിപ്രായത്തിൽ‌ അസന്മാർഗ്ഗികവും സാമൂഹ്യ വിരുദ്ധവുമാണ്.
1984ൽ സ്റ്റാൾമാൻ എം. ഐ. റ്റി. ലാബിലെ തന്റെ ജോലി ഉപേക്ഷിക്കുകയും, താൻ 1983 സെപ്തംബർ മാസം പ്രഖ്യാപിച്ച ഗ്നു പ്രൊജക്റ്റ്നു വേണ്ടി തന്റെ മുഴുവൻ സമയം മാറ്റി വെയ്ക്കാൻ തീരുമാനിക്കുകയും ചെയ്തു.
എം‌ഐ‌ടിയിൽ നിന്നും ഫ്രീ സോഫ്റ്റ്‌വെയർ ഫൗണ്ടേഷനിൽ നിന്നുമുള്ള വിവാദവും രാജിയും
സമ്പന്നർക്കും വരേണ്യവർഗത്തിനുമായി എസ്‌കോർട്ട് സേവനം (പ്രായപൂർത്തിയാകാത്ത പെൺകുട്ടികൾ ഉൾപ്പെടെ) നല്കിവന്ന വിവാദ അമേരിക്കൻ കോടീശ്വരൻ ജെഫ്രി എപ്‌സ്റ്റൈന്റെ ഇരകളിലൊരാളായ വിർജീനിയ ജിയുഫ്രെ എന്ന യുവതി അദ്ദേഹത്തിന്റെ സ്വകാര്യ ദ്വീപിൽ എം‌ഐ‌.ടി.യിലെ പ്രമുഖ കമ്പ്യൂട്ടർ ശാസ്ത്രജ്ഞനായിരുന്ന മാർവിൻ ലീ മിൻസ്കി യുമായി ലൈംഗിക ബന്ധത്തിൽ ഏർപ്പെടാൻ താൻ നിർദ്ദേശിക്കപ്പെട്ടു എന്നു വെളിപ്പെടുത്തുകയുണ്ടായി. പ്രൊഫസർ മാർവിൻ മിൻസ്കിയെ ഭാഗികമായി ന്യായീകരിച്ചുകൊണ്ടു് സ്റ്റാൾമാൻ ഒരു ആഭ്യന്തര സി.‌എസ്‌.ഐ‌.എൽ. പട്ടികയിൽ പ്രസ്താവനകൾ നടത്തിയതായി 2019 സെപ്റ്റംബറിൽ റിപ്പോർട്ട് ചെയ്യപ്പെട്ടു. ഇതു വിവാദമായതിനെത്തുടർന്നു് സ്റ്റാൾമാൻ എംഐ.ടി.യിൽ നിന്നും ഫ്രീ സോഫ്റ്റ്‍വെയർ ഫൗണ്ടേഷനിൽ നിന്നും രാജിവച്ചു. എങ്കിലും ഗ്നു പദ്ധതിയുടെ തലവനായി ഇപ്പോഴും അദ്ദേഹം പ്രവർത്തിക്കുന്നു.
ഗ്നു പദ്ധതി
"ഒരു ഓപ്പറേറ്റിങ് സിസ്റ്റം വികസിപ്പിച്ച ആളെന്ന നിലയിൽ ഈ പ്രൊജക്റ്റിനു വേണ്ട ശരിയായ വൈദഗ്ദ്ധ്യം എനിക്കുണ്ടെന്നു ഞാൻ വിശ്വസിക്കുന്നു. വിജയം ഉറപ്പു നൽകുന്നില്ലെങ്കിലും ഞാൻ ഈ ജോലിക്കു പ്രാപ്തനായ ഒരാളാണ് ഞാനെന്ന് കരുതുന്നു. പുതിയ ഓപ്പറേറ്റിങ് സിസ്റ്റം, യുനിക്സ് ഉപയോഗിച്ച് പരിചയമുള്ളവർക്ക് പെട്ടെന്നു ഉപയോഗത്തിൽ കൊണ്ടുവരാൻ തക്ക വണ്ണം നിലവിലുള്ള യുനിക്സ് ഓപ്പറേറ്റിങ് സിസ്റ്റവുമായി ഒത്തു പോകുന്ന നിലയിൽ വികസിപ്പിക്കാനുദ്ദേശിക്കുന്നു".
1985ൽ ഗ്നു എന്ന പേരിൽ ഒരു സ്വതന്ത്ര ഓപ്പറേറ്റിങ് സിസ്റ്റം ഉണ്ടാക്കാനുള്ള തന്റെ തീരുമാനത്തിന്റെ പ്രചോദനത്തെ പറ്റിയും പദ്ധതിയുടെ ഉദ്ദേശലക്ഷ്യങളെ കുറിച്ചും വിശദീകരിക്കാൻ വേണ്ടി, റിച്ചാർഡ് സ്റ്റാൾമാൻ ഗ്നു വിജ്ഞാപനം പുറത്തിറക്കി. ഇതു കൂടാതെ ഗ്നു പദ്ധതിയിൽ‌ ഭാഗവാക്കാവുന്ന പ്രോഗ്രാമ്മർമാരെ നിയമിക്കാനും അവർക്കും അവർ വികസിപ്പിച്ചെടുക്കുന്ന സോഫ്റ്റ്‌വെയറുകൾക്കും, സ്വതന്ത്ര സോഫ്റ്റ്‌വെയർ പ്രസ്ഥാനത്തിനു തന്നെയും നിയമ പരിരക്ഷ നൽകുക എന്ന ഉദ്ദേശത്തോടുകൂടി സ്വതന്ത്ര സോഫ്റ്റ്‌വെയർ സമിതി എന്ന പേരിൽ ലാഭേച്ഛയില്ലാതെ പ്രവർത്തിക്കുന്ന ഒരു സംഘടയ്ക്കും സ്റ്റാൾമാൻ രൂപം നൽകി. ഈ സംഘടനയുടെ പ്രസിഡ്ന്റ് സ്ഥാനത്ത് ഇന്നും റിച്ചാർഡ് സ്റ്റാൾമാനാണ്, പ്രതിഫലമില്ലാതെയാണ് അദ്ദേഹം ഈ ജോലി ഏറ്റെടുത്തിരുക്കുന്നത്. സ്വതന്ത്ര സോഫ്റ്റ്‌വെയർ പ്രസ്ഥാനത്തിന്റെ ഭാഗമായി, സ്വതന്ത്ര സോഫ്റ്റ്‌വെയറുകളുടെ വിതരണത്തിലും, മാറ്റം വരുത്തി ഉപയോഗിക്കാനുമുള്ള ഉപഭോക്താക്കളുടെ അവകാശം നിയമപരമായി സംരക്ഷിക്കാനായി പകർപ്പുപേക്ഷ എന്ന പേരിൽ പിൽക്കാലത്ത് അറിയപ്പെട്ട ജനകീയ പകർപ്പവകാശ നിയമത്തിന്റെ വികസനത്തിലും സ്റ്റാൾമാൻ മുഖ്യ പങ്കു വഹിച്ചു. സ്റ്റാൾമാൻ വിഭാവനം ചെയ്ത, പകർപ്പുപേക്ഷ രീതിയിലുള്ള സോഫ്റ്റ്‌വെയർ ഉപയോഗ അനുവാദപത്രം ആദ്യമായി ഉപയോഗിച്ചത് ഇമാക്സ് സാർവ്വജനിക അനുവാദപത്രത്തിലാണ്. പിന്നീട് ഗ്നു സാർവ്വജനിക അനുവാദപത്രമെന്ന നിലയിൽ ഗ്നു പദ്ധതി പ്രകാരം വികസിപ്പിച്ചെടുക്കുന്ന എല്ലാ സോഫ്റ്റ്‌വെയറുകൾക്കും ഉപയോഗിച്ചു തുടങി.
ഗ്നു പദ്ധതിയിൽ‌ വികസിപ്പിക്കപ്പെട്ട പല സുപ്രധാന സോഫ്റ്റ്‌വെയറുകളുടെയും വികസന ചുമതല റിച്ചാർഡ് സ്റ്റാൾമാൻ നിർവഹിച്ചു. കമ്പ്യൂട്ടർ പ്രോഗ്രാമ്മുകൾ വികസിപ്പിച്ചെടുക്കാൻ ഉതകുന്ന ഇമാക്സ് എഡിറ്റർ, കമ്പ്യൂട്ടർ പ്രോഗ്രാമ്മുകളെ കമ്പ്യൂട്ടറിൽ പ്രവർത്തിപ്പിക്കാനനുയോജ്യമായ രീതിയിൽ മാറ്റിയെടുക്കാൻ ഉപയോഗിക്കുന്ന ഗ്നു കമ്പയിലർ ശേഖരം, പ്രോഗ്രാമിലുള്ള തെറ്റ് കണ്ടുപിടിച്ച് തിരുത്താൻ സഹായിക്കുന്ന ജി.ഡി.ബി ഡീബഗ്ഗർ, പ്രത്യേക ഉപയോഗത്തിനായി വികസിപ്പിച്ചെടുത്ത ഒരു കൂട്ടം കമ്പ്യൂട്ടർ പ്രോഗ്രാമ്മുകളെ ഒരുമിച്ച് ചേർത്ത് ഒരു വിതരണ സംവിധാനമായി മാറ്റാൻ സഹായിക്കുന്ന ജി. മേക്ക് എന്ന സോഫ്റ്റ്‌വെയർ സങ്കേതം തുടങിയവയെല്ലാം സ്റ്റാൾമാന്റെ നേതൃത്വത്തിൽ വികസിപ്പിച്ചെടുത്തവയാണ്. ഒരു ഓപ്പറേറ്റിംഗ് സിസ്റ്റം എന്ന നിലയിൽ ഗ്നു പദ്ധതിയിലെ പ്രധാന അഭാവം ഓപ്പറേറ്റിംഗ് സിസ്റ്റത്തിനെ കേന്ദ്രഭാഗത്തിന്റെതായിരുന്നു. 1990ൽ ചില ഗ്നു പദ്ധതി പ്രവർത്തകർ ഓപ്പറേറ്റിംഗ് സിസ്റ്റം കേന്ദ്രഭാഗം വികസിപ്പിച്ചെടുക്കുന്ന ജോലി ആരംഭിച്ചെങ്കിലും വ്യാപക ഉപയോഗത്തിനായുള്ള പൂർണ്ണത കൈവരിക്കുന്നതിന്നു മുന്നെയാണ് ഗ്നു പദ്ധതിയിൽ വികസിപ്പിക്കപ്പെട്ട സോഫ്റ്റ്‌വെയറുകളുടെ സഹായത്തോടെ ലിനസ് ട്രോവാൾഡ് എന്ന ഫിൻലാന്റുകാരൻ വിദ്യാർത്ഥി ഓപ്പറേറ്റിംഗ് സിസ്റ്റത്തിനെ കേന്ദ്രഭാഗം വികസിപ്പിച്ചെടുക്കുന്നത്. അങ്ങനെ സ്വകാര്യ സോഫ്റ്റ്‌വെയറുകൾക്ക് ബദലായി ഒരു സ്വതന്ത്ര ഓപ്പറേറ്റിംഗ് സിസ്റ്റം എന്ന റിച്ചാർഡ് സ്റ്റാൾമാന്റെ സ്വപ്നം ലിനസ് ട്രോവാൾഡ് വികസിപ്പിച്ചെടുത്ത ഓപ്പറേറ്റിംഗ് സിസ്റ്റം കേന്ദ്രഭാഗത്തിന്റെയും ഗ്നു പദ്ധതിയിൽ വികസിപ്പിച്ചെടുത്ത സോഫ്റ്റ്‌വെയറുകളുടെയും രൂപത്തിൽ സഫലമായിത്തുടങ്ങി.
പുറത്തേക്കുള്ള കണ്ണികൾ
സാം വില്ല്യംസ്(2010) ഫ്രീ ആസ് ഇൻ ഫ്രീഡം ISBN 978-0-9831592-1-6
ഇവയും കാണുക
വിവരസാങ്കേതികരംഗത്തെ പ്രശസ്തരുടെ പട്ടിക
വർഗ്ഗം:സ്വതന്ത്ര സോഫ്റ്റ്‌വെയർ പ്രചാരകർ വർഗ്ഗം:വിവരസാങ്കേതികവിദ്യാവിദഗ്ദ്ധർ വർഗ്ഗം:ജീവചരിത്രം വർഗ്ഗം:ഗ്നു പദ്ധതി വർഗ്ഗം:1953-ൽ ജനിച്ചവർ വർഗ്ഗം:അമേരിക്കൻ നിരീശ്വരവാദികൾ
അടിയായ്മ
ഒരാൾ, ഏതെങ്കിലും നാടുവാഴിയുടെയോ ജൻമിയുടെയോ ഭൂമിയിൽ താമസിച്ച് പണിചെയ്ത് ജീവസന്ധാരണം നടത്തുകയും, പകരം യജമാനന് പലതരത്തിലുള്ള ഭോഗങ്ങളും സേവനങ്ങളും നല്കി അതിനുള്ള അവകാശം നിലനിർത്തുകയും ചെയ്യുന്ന സമ്പ്രദായമാണ് അടിയായ്മ. ഈ സമ്പ്രദായം മിക്കരാജ്യങ്ങളിലും നിലനിന്നിരുന്നു. ചരിത്രപരമായ കാരണങ്ങൾ കൊണ്ട് ഓരോ രാജ്യത്തിലും ഇതിന്റെ ഉദ്ഭവവും വ്യവസ്ഥകളും വ്യത്യസ്തങ്ങളായിരുന്നു എന്നുമാത്രം. കൃഷിയോടും ഭൂമിയോടും ബന്ധപ്പെട്ടതായതുകൊണ്ടും, കാർഷികസമ്പദ്ഘടന മിക്കവാറും എല്ലാരാജ്യങ്ങളിലും അനേകശതാബ്ദങ്ങൾ നിലനിന്നിരുന്നതുകൊണ്ടും അടിയായ്മ പല രാജ്യങ്ങളിലും ദീർഘകാലം തുടരാൻ ഇടയായി.
ഉദ്ഭവം
ആക്രമണങ്ങളിൽ തോല്പിക്കപ്പെട്ടവരാണ് കാലക്രമത്തിൽ പല രാജ്യങ്ങളിലും അടിയാൻമാരായിത്തീർന്നത്. ആര്യൻമാർ ഗ്രീസ് പിടിച്ചടക്കിയപ്പോൾ പരാജിതരെ പൂർണമായി നശിപ്പിക്കുന്നതിനുപകരം അടിയാൻമാരാക്കുകയാണുണ്ടായത്. ഭരണകാര്യങ്ങളിലും, സൈനികപ്രവർത്തനങ്ങളിലും മാത്രം ഏർപ്പെട്ടിരുന്ന സ്പാർട്ടയിലെ കുബേരകുടുംബങ്ങളുടെയും സാധാരണ പൗരൻമാരുടെയും ഭൂമി അടിയാൻമാരാണ് കൃഷി ചെയ്തിരുന്നത്.
റോമിൽ മറ്റൊരുവിധത്തിലും അടിയായ്മ വളർന്നുവന്നു. റോമൻ റിപ്പബ്ളിക്കിന്റെ ആദ്യ ശതാബ്ദങ്ങളിൽ റോമൻപൗരൻമാർ തന്നെയാണ് ഭൂമി കൃഷിചെയ്തിരുന്നത്. റോം വിദേശരാജ്യങ്ങളെ ആക്രമിച്ചു കീഴ്പ്പെടുത്താനാരംഭിച്ചതോടെ ഇവരിൽ ഒരു നല്ലവിഭാഗത്തിന് യോദ്ധാക്കളായി വിദേശങ്ങളിൽ പോകേണ്ടിവന്നു. അപ്പോൾ ഇവരുടെ ഭൂമി വാങ്ങിയ ധനികൻമാർ അവരുടെ വിസ്തൃതമായ കൃഷി സ്ഥലങ്ങൾ അടിമകളെക്കൊണ്ട് കൃഷിചെയ്യിച്ചു. കാലാന്തരത്തിൽ അടിമകൾക്ക് ദൗർലഭ്യമുണ്ടാകുകയും, കിട്ടാവുന്ന അടിമകളുടെ വില ക്രമാധികം വർധിക്കുകയും ചെയ്തു. തത്ഫലമായി കുബേരൻമാർ അടിമകളെക്കൊണ്ട് കൃഷിചെയ്യിക്കുന്ന സമ്പ്രദായം ക്രമേണ ഉപേക്ഷിച്ചു. പകരം, വസ്തുവിൽ താമസിച്ച് കൃഷിചെയ്യാൻ നിർധനരായ പൌരൻമാരെ അനുവദിക്കുകയും, പ്രതിഫലമായി അവരിൽനിന്ന് നികുതിയും സേവനങ്ങളും നേടുകയും ചെയ്തു. ഇവരാണ് സാമ്രാജ്യകാലത്ത് അടിയാൻമാരായിത്തീർന്നത്. അടിയാന്റെ സ്ഥിതി അടിമയുടേതിനെക്കാൾ ഭേദമാണ്. അടിയാനെ യഥേഷ്ടം വില്ക്കാനും വാങ്ങാനുമുള്ള അധികാരം നാടുവാഴിക്കോ ജൻമിക്കോ ഇല്ല. എന്നാൽ അടിയാനുമായി ബന്ധപ്പെട്ട ഭൂമിയോടൊത്ത് അയാളെ കൈമാറ്റം ചെയ്യാം. കൃഷിചെയ്യാനുള്ള അവകാശത്തിനുപുറമേ ശത്രുക്കളിൽ നിന്നുള്ള സംരക്ഷണവും അടിയാന് യജമാനനിൽ നിന്നു ലഭിക്കുന്നു. പകരം പണമോ സാധനങ്ങളോ അധ്വാനമോ നല്കാൻ അടിയാൻ ബാധ്യസ്ഥനാണ്.
വളർച്ച
റോമാസാമ്രാജ്യത്തിന്റെ തകർച്ചയോടുകൂടി ഓരോ പ്രദേശത്തെയും ധനികരും ശക്തരുമായ ആളുകൾ അതതു പ്രദേശങ്ങളിലെ നാടുവാഴികളായിത്തീർന്നു. നിയമസമാധാനങ്ങൾ പാലിക്കാൻ ശക്തമായ ഒരു കേന്ദ്രഭരണകൂടം ഇല്ലാതിരുന്നതുമൂലം സമാധാനജീവിതത്തിനും, അന്യരുടെ ആക്രമണത്തിൽ നിന്നുള്ള രക്ഷയ്ക്കും വേണ്ടി കൃഷിക്കാർ പ്രഭുക്കൻമാരുടെ അടിയാൻമാരായി കഴിയേണ്ടിവന്നു. ഇങ്ങനെയാണ് മധ്യയുഗങ്ങളിൽ യൂറോപ്പിൽ ഫ്യൂഡൽ സമ്പ്രദായം നിലവിൽ വന്നത്.
റഷ്യയിലെ സ്ഥിതി ഇതിൽനിന്ന് വിഭിന്നമായിരുന്നു. ഇവിടെ സ്വതന്ത്രരായ കർഷകരാണ് അടിയാൻമാരായിത്തീർന്നത്. കേന്ദ്രഭരണത്തിന്റെയും, വൈദികസ്ഥാപനങ്ങളുടെയും, പ്രഭുക്കൻമാരുടെയും ശക്തി വർധിച്ചതോടെ കർഷകരുടെ സ്ഥിതി മോശമായി. ഓരോ പ്രഭുവിന്റെ കീഴിലായിത്തീർന്ന കർഷകർ അവരവരുടെ ഭൂമിയുടെ ഉടമസ്ഥൻമാരായിത്തന്നെ കരുതപ്പെട്ടിരുന്നു; എങ്കിലും അവർ പ്രഭുവിനു കരം നല്കേണ്ടിയിരുന്നു. കുടിശ്ശിക തീർ ‍ത്തെങ്കിലേ ഒരു പ്രഭുവിന്റെ കീഴിലുള്ള വസ്തുവിൽനിന്നും മറ്റൊരിടത്തേക്ക് ഒഴിഞ്ഞുപോകാവൂ എന്ന സ്ഥിതിയുണ്ടായി. ഇതോടൊപ്പം സർക്കാർ നികുതി വർധിപ്പിക്കുകയും അതു നിർബന്ധമായി പിരിച്ചെടുക്കുന്നതിനുള്ള സൗകര്യത്തിനുവേണ്ടി, കർഷകർ ഭൂമി വിട്ടുപോകാൻ പാടില്ലെന്ന നിയമം നടപ്പിലാക്കുകയും ചെയ്തു. പീറ്റർ ചക്രവർത്തിയുടെ കാലമായപ്പോഴേക്കും അടിയാൻമാരുടെ സ്ഥിതി അടിമകളുടേതിന് തുല്യമായിത്തീർന്നു. ഈ ദുഃസ്ഥിതി 19-ആം ശതകംവരെ തുടർന്നു. ഇതിനിടയിൽ ഇവരെ സാമ്പത്തികാടിമത്തത്തിൽനിന്നും മോചിപ്പിക്കുവാനുള്ള ശ്രമങ്ങൾ ആരംഭിച്ചു കഴിഞ്ഞിരുന്നു. ഇത് ഫലപ്രാപ്തിയിൽ എത്തിയത് 1861-ലെ വിമോചനനിയമത്തോടുകൂടിയാണ്. ഇതനുസരിച്ച് ഒന്നരക്കോടിയോളം കർഷകർക്ക് അവരുടെ കൃഷിഭൂമിയുടെ നിശ്ചിതാനുപാതികമായ ഒരു ഭാഗം സ്വന്തമായി ലഭിച്ചു.
അടിയായ്മ, ഇന്ത്യയിൽ
ഇന്ത്യയിൽ അടിയായ്മ സമ്പ്രദായം ആരംഭിച്ചത് ആര്യൻമാരുടെ ആക്രമണത്തോടും, ചാതുർവർണ്യത്തിന്റെ ഉദ്ഭവത്തോടും ബന്ധപ്പെട്ടുകൊണ്ടാണ്. മറ്റു രാജ്യങ്ങളിൽ അടിയാനുണ്ടായിരുന്ന സ്ഥിതിയാണ് ഇന്ത്യയിൽ ശൂദ്രർക്കുണ്ടായിരുന്നത്. കാലക്രമത്തിൽ ശൂദ്രരുടെയിടയിലും പല ഉപജാതികൾ ഉണ്ടായി. എങ്കിലും അടിയാൻമാർ ഇവരിൽപ്പെട്ട കീഴ്ജാതിക്കാരും, അസ്പൃശ്യരുമൊക്കെത്തന്നെയായിരുന്നു. മറ്റു രാജ്യങ്ങളിലെ അടിയാൻമാരെ അപേക്ഷിച്ച് ജാതിജന്യമായ പരാധീനതകൾ കൂടി ഇന്ത്യയിലെ അടിയാൻമാർക്കുണ്ടായിരുന്നു. അടുത്തകാലത്തുമാത്രമാണ് ഇവരുടെ നില മെച്ചപ്പെട്ടുതുടങ്ങിയത്.
യൂറോപ്യൻ രാജ്യങ്ങളിൽ നിലനിന്നിരുന്ന അടിയായ്മ അതേരീതിയിൽ കേരളത്തിലുണ്ടായിരുന്നില്ല. ഏതാണ്ട് അതുപോലുള്ള ഒരു കുടിയായ്മസമ്പ്രദായം കേരളത്തിൽ നിലനിന്നിരുന്നു. കുടിയാൻമാരിൽനിന്നും, അടിമകളിൽ നിന്നുമായി അടിയായ്മകൊണ്ടു ലഭിക്കേണ്ട സാമ്പത്തികവും സാമൂഹികവുമായ പ്രയോജനങ്ങൾ ജൻമിമാർക്കു ലഭിച്ചിരുന്നു. കേവലം ആചാരപരമായ ഒരുതരം അടിയായ്മയും കേരളത്തിൽ നിലനിന്നിരുന്നു. ശൂദ്രർ മുതലായ കീഴ്ജാതിക്കാർ ജൻമിമാരായ നമ്പൂതിരിമാർക്ക് കാഴ്ചകൾവച്ച് അടിയായ്മ സ്വീകരിക്കുകയായിരുന്നു ഈ സമ്പ്രദായം.
തദ്ധിതം
ഉപവിഭാഗങ്ങൾ
തദ്ധിതങ്ങൾക്ക് പല വിഭാഗങ്ങൾ ഉണ്ട്.
തന്മാത്രതദ്ധിതം
അനേകം ധർമ്മങ്ങളുള്ള ഒരു ധർമ്മിയിൽ നിന്ന് ഒരു ധർമ്മത്തെ മാത്രം വേർതിരിച്ചു കാണിക്കുന്നതാണ് തന്മാത്രതദ്ധിതം. പ്രത്യേക ധർമ്മങ്ങളെ സൂചിപ്പിക്കുന്ന ഭേദകങ്ങളിൽ നിന്നും ഉണ്ടായ നാമരൂപങ്ങളാണിവ. മ, ത്തം, തനം, തരം മുതലായ പ്രത്യയങ്ങൾ ചേർത്ത് തന്മാത്രതദ്ധിതം ഉണ്ടാക്കാം.
എന്നാണ് ഏ.ആർ. രാജരാജവർമ്മ കേരളപാണിനീയത്തിൽ പറയുന്നത്. ഭേദകപ്രകൃതിയിൽ മുഖ്യമായും മ എന്ന പ്രത്യയം ചേർക്കുന്നു. സാധാരണമായി ശുദ്ധം എന്ന വിഭാഗത്തിൽപ്പെടുന്ന ഭേദകങ്ങളുടെ പ്രകൃതികളോടാണ് 'മ'പ്രത്യം ചേർക്കാറുള്ളത്.
തുടങ്ങിയവ ഉദാഹരണം.
മറ്റ് ഭേദകാർത്ഥപ്രകൃതികളിൽ നിന്ന് തദ്ധിതമുണ്ടാക്കാൻ മുഖ്യമായും ഉപയോഗിക്കുന്നത് ത്തം എന്ന പ്രത്യയമാണ്. സംസ്കൃതത്തിലെ തന്മാത്രാ പ്രത്യയമായ ത്വം എന്നതിന് തുല്യമായ മലയാളപ്രത്യമാണ് ത്തം. അതായത് സംസ്കൃത പ്രകൃതികളോട് ത്വം ചേർക്കുമ്പോൾ മലയാള പ്രകൃതികളോട് ത്തം ചേർക്കും. സംസ്കൃതശബ്ദങ്ങളിൽ സംസ്കൃതരൂപങ്ങൾ തന്നെ ഉപയോഗിക്കാം. കൂടാതെ മലയാളത്തിൽ തരം, തനംഎന്നീ പ്രത്യേക ശബ്ദങ്ങളും തന്മാത്രാതദ്ധിതമായി പ്രയോഗിക്കപ്പെടാറുണ്ട്.
തദ്വത്തദ്ധിതം
അതുള്ളത്, അതിലുള്ളത്, അവിടെനിന്നു വരുന്നത്, അവിടെ ജനിച്ചത് മുതലായ അർത്ഥമുള്ളതിനെ തദ്വത്തദ്ധിതം എന്നു പറയുന്നു.
നാമനിർമ്മായിതദ്ധിതം
പേരെച്ചം, സംബന്ധിക, ആധാരികാഭാസം എന്നിവയോട് അൻ, അൾ, തു എന്നീ ലിംഗപ്രത്യയങ്ങൾ ചേർത്തുണ്ടാക്കുന്ന തദ്ധിതത്തെ നാമനിർമ്മായിതദ്ധിതം എന്നു വിളിക്കുന്നു.
'':അനൾതുവെന്ന ലിംഗംതാൻ
പൂരണിതദ്ധിതം
സംഖ്യാവാചികളായ നാമങ്ങളോട് അതിനെ പൂരിപ്പിക്കുന്ന എന്ന അർത്ഥത്തില് ആം എന്ന പ്രത്യയം ചേർത്താൽ പൂരണിതദ്ധിതമാകും. ഇവിടെ സൂചിപ്പിക്കുന്ന ആം എന്ന പ്രത്യയം ആകും എന്ന ഭാവിപേരെച്ചത്തിന്റെ സങ്കോചിതരൂപമാണ്. പുല്ലിംഗപ്രത്യയമായ അന് ചേര്ത്ത് ഒന്നാമൻ, പത്താമൻ എന്നു പറയാം. എന്നാൽ സ്ത്രീലിംഗവിവക്ഷയിൽ ഒന്നാമി, പത്താമി ഇങ്ങനെ പ്രയോഗിക്കാറില്ല. നാമനിർമ്മായിതദ്ധിതം ഉപയോഗിച്ച് ഒന്നാമത്തേവൾ എന്നിങ്ങനെ പ്രയോഗിക്കുകയാണ് പതിവ്.
ചുട്ടെഴുത്തുകളോടൊപ്പം
ഇതുകൂടാതെ ചുട്ടെഴുത്തുകളോട് ചേർത്തുപയോഗിക്കുന്ന തദ്ധിതരൂപങ്ങളും ഉണ്ട്. ഇവ സ്ഥലം, കാലം, വിധം, അളവ് എന്നിങ്ങനെയുള്ള അർത്ഥങ്ങള് ലഭ്യമാകുന്ന രീതിയിൽ യഥാക്രമം ങ്, ന്ന്, ങനെ, ത്ര എന്നീ പ്രത്യയങ്ങൾ ചേർത്തുണ്ടാക്കുന്നു.
ക പ്രത്യയത്തിൽ അനുനാസികം ചേർന്ന് അങ് കു – അങ്ങ് എന്ന രൂപവും തിര (മാത്ര) എന്ന ശബ്ദത്തിന് മാറ്റം സംഭവിച്ച് അത്ര എന്ന രൂപവും ഉണ്ടാകുന്നു.
അവലംബം
കേരളപാണിനീയം, ഏ.ആർ. രാജരാജവർമ്മ
അകിര യോഷിനോ
ഒരു ജാപ്പനീസ് രസതന്ത്രജ്ഞനായ അകിര യോഷിനോ (吉野 彰 യോഷിനോ അകിര, ജനനം 30 ജനുവരി 1948). ആസാഹി കെയ്‌സി കോർപ്പറേഷന്റെ ഫെലോയും മെജോ യൂണിവേഴ്‌സിറ്റി പ്രൊഫസറുമാണ്. ആദ്യത്തെ സുരക്ഷിതവും ഉൽ‌പാദനക്ഷമവുമായ ലിഥിയം അയൺ ബാറ്ററി അദ്ദേഹം സൃഷ്ടിച്ചു. ഇത് സെല്ലുലാർ ഫോണുകളിലും ലാപ്‌ടോപ്പ് കമ്പ്യൂട്ടറുകളിലും വ്യാപകമായി ഉപയോഗിച്ചു. 2019-ൽ രസതന്ത്രത്തിനുള്ള നോബൽ സമ്മാനം അദ്ദേഹത്തിന് ലഭിക്കുകയുണ്ടായി.
ആദ്യകാല ജീവിതവും വിദ്യാഭ്യാസവും
1948 ജനുവരി 30 ന് സ്യൂട്ടയിൽ യോഷിനോ ജനിച്ചു. ഒസാക്ക സിറ്റിയിലെ കിറ്റാനോ ഹൈസ്കൂളിൽ നിന്ന് ബി.എസ്. (1970) ബിരുദം നേടി. ക്യോട്ടോ യൂണിവേഴ്സിറ്റിയിൽ നിന്ന് ഒരു എം.എസ്. എഞ്ചിനീയറിംഗ് (1972), 2005-ൽ ഒസാക്ക യൂണിവേഴ്സിറ്റിയിൽ നിന്ന് എഞ്ചിനീയറിംഗിൽ ഡോക്ടറേറ്റ് എന്നിവ നേടി (ഒരു ഡിസേർട്ടേഷൻ പിഎച്ച്ഡി)
കരിയർ
യോഷിനോ തന്റെ അക്കാദമികേതര ജീവിതം മുഴുവൻ ആസാഹി കെയ്‌സി കോർപ്പറേഷനിൽ ചെലവഴിച്ചു. 1972-ൽ ബിരുദാനന്തര ബിരുദം നേടിയ ഉടൻ തന്നെ യോഷിനോ ആസാഹി കെയ്‌സിയിൽ പ്രവർത്തിക്കാൻ തുടങ്ങി. 1982-ൽ കവാസാക്കി ലബോറട്ടറിയിൽ പ്രവർത്തനം ആരംഭിച്ച അദ്ദേഹം 1992-ൽ അയോൺ ബാറ്ററികളുടെ ഉൽപ്പന്ന വികസന മാനേജരായി സ്ഥാനക്കയറ്റം നേടി. 1994-ൽ, എൽ‌ഐ‌ബി നിർമ്മാതാക്കളായ എ ആൻഡ് ടി ബാറ്ററി കോർപ്പറേഷന്റെ സാങ്കേതിക വികസനത്തിന്റെ മാനേജരായി. ആസാഹി കസെയുടെയും തോഷിബയുടെയും സംയുക്ത സംരംഭ കമ്പനിയാണ്. ആസാഹി കസെയ് 2003-ൽ അദ്ദേഹത്തെ ഒരു ഫെലോ ആക്കുകയും 2005-ൽ സ്വന്തം ലബോറട്ടറിയുടെ ജനറൽ മാനേജരാക്കുകയും ചെയ്തു. 2017 മുതൽ, അദ്ദേഹം മെജോ സർവകലാശാലയിൽ പ്രൊഫസറാണ്. ആസാഹി കെയ്‌സിയിൽ അദ്ദേഹത്തിന്റെ പദവി ഓണററി ഫെലോ ആയി മാറി.
ലിഥിയം അയൺ സെക്കൻഡറി ബാറ്ററിയുടെ കണ്ടുപിടിത്തം
1981-ൽ പോളിയാസെറ്റിലീൻ ഉപയോഗിച്ച് റീചാർജ് ചെയ്യാവുന്ന ബാറ്ററികളെക്കുറിച്ച് യോഷിനോ ഗവേഷണം ആരംഭിച്ചു. ഹിഡെകി ഷിരാകാവ കണ്ടെത്തിയ ഇലക്ട്രോകണ്ടക്റ്റീവ് പോളിമറാണ് പോളിയാസെറ്റിലീൻ, പിന്നീട് (2000 ൽ) ഇതിന് രസതന്ത്രത്തിനുള്ള നോബൽ സമ്മാനം ലഭിക്കുകയുണ്ടായി.
1983-ൽ ലിഥിയം കോബാൾട്ട് ഓക്സൈഡ് (LiCoO2) കാഥോഡായും പോളിഅസെറ്റിലീൻ ആനോഡായും ഉപയോഗിച്ച് ഒരു പ്രോട്ടോടൈപ്പ് റീചാർജ് ചെയ്യാവുന്ന ബാറ്ററി യോഷിനോ നിർമ്മിച്ചു. (1979-ൽ സ്റ്റാൻ‌ഫോർഡ് യൂണിവേഴ്‌സിറ്റിയിൽ ഗോഡ്‌ഷാൽ  ഓക്‌സ്‌ഫോർഡ് യൂണിവേഴ്‌സിറ്റിയിലെ ജോൺ ഗുഡ്‌നഫും കൊയിച്ചി മിസുഷിമയും ചേർന്ന് കണ്ടുപിടിച്ചു.) ഈ പ്രോട്ടോടൈപ്പിൽ, ആനോഡ് മെറ്റീരിയലിൽ ലിഥിയം അടങ്ങിയിട്ടില്ല. ചാർജ് ചെയ്യുന്ന സമയത്ത് ലിഥിയം അയോണുകൾ LiCoO2 കാഥോഡിൽ നിന്ന് ആനോഡിലേക്ക് മാറുന്നു. ആധുനിക ലിഥിയം അയൺ ബാറ്ററിയുടെ (LIB) നേരിട്ടുള്ള മുന്നോടിയാണിത്.
പോളിയാസെറ്റിലൈനിന് കുറഞ്ഞ യഥാർത്ഥ സാന്ദ്രത ഉണ്ടായിരുന്നു. അതിനർത്ഥം ഉയർന്ന ശേഷിക്ക് വലിയ ബാറ്ററി അളവ് ആവശ്യമാണ്. മാത്രമല്ല അസ്ഥിരതയുടെ പ്രശ്നങ്ങളുമുണ്ടായിരുന്നു. അതിനാൽ യോഷിനോ കാർബണിക വസ്തുക്കളെ ആനോഡായി ഉപയോഗിച്ചു. 1985-ൽ എൽഐബിയുടെ ആദ്യത്തെ പ്രോട്ടോടൈപ്പ് നിർമ്മിച്ച് അടിസ്ഥാന പേറ്റന്റ് നേടി.
നിലവിലെ ലിഥിയം അയൺ ബാറ്ററിയുടെ ജനനമായിരുന്നിത്.
ഈ കോൺഫിഗറേഷനിലെ എൽ‌ഐ‌ബി 1991-ൽ സോണിയും 1992-ൽ എ ആൻഡ് ടി ബാറ്ററിയും (ആസാഹി കെയ്‌സിയുടെയും തോഷിബയുടെയും സംയുക്ത സംരംഭ കമ്പനിയായ) വാണിജ്യവൽക്കരിച്ചു. കണ്ടുപിടിത്ത പ്രക്രിയയുടെ വെല്ലുവിളികളെയും ചരിത്രത്തെയും യോഷിനോ 2014 മുതൽ ഒരു പുസ്തക അധ്യായത്തിൽ വിവരിച്ചു.
എൽ‌ഐ‌ബിയുടെ ഈ കോൺഫിഗറേഷനിൽ 1991-ൽ സോണിയും 1992-ൽ A&T ബാറ്ററിയും (ആസാഹി കെയ്‌സിയുടെയും തോഷിബയുടെയും സംയുക്ത സംരംഭ കമ്പനിയായ) വാണിജ്യവൽക്കരിച്ചു. കണ്ടുപിടിത്ത പ്രക്രിയയുടെ വെല്ലുവിളികളെയും ചരിത്രത്തെയും യോഷിനോ 2014 മുതൽ ഒരു പുസ്തക അധ്യായത്തിൽ വിവരിച്ചു.
ഒരു പ്രത്യേക സ്ഫടിക ഘടനയുള്ള കാർബണിക വസ്തുക്കൾ ആനോഡ് മെറ്റീരിയലായി അനുയോജ്യമാണെന്ന് യോഷിനോ കണ്ടെത്തി. ആദ്യ തലമുറയിലെ വാണിജ്യ എൽ‌ഐബികളിൽ ഉപയോഗിച്ച ആനോഡ് മെറ്റീരിയലായിരുന്നു ഇത്. കുറഞ്ഞ ചെലവിൽ ഉയർന്ന സെൽ വോൾട്ടേജ് പ്രാപ്തമാക്കുന്നതിന് ഒരു നിഷ്‌ക്രിയമായ പാളി രൂപീകരിച്ച യോഷിനോ അലുമിനിയം ഫോയിൽ കറന്റ് കളക്ടർ വികസിപ്പിക്കുകയും ഫംഗ്ഷണൽ സെപ്പറേറ്റർ മെംബ്രൺ വികസിപ്പിക്കുകയും അധിക സുരക്ഷയ്ക്കായി പോസിറ്റീവ് ടെമ്പറേച്ചർ കോഫിഫിഷ്യന്റ് (പിടിസി) ഉപകരണം ഉപയോഗിക്കുകയും ചെയ്തു.
ഓർഗാനിക് ഇലക്ട്രോലൈറ്റിന്റെ കുറഞ്ഞ ചാലകത ഉണ്ടായിരുന്നിട്ടും വലിയ ഇലക്ട്രോഡ് ഉപരിതല വിസ്തീർണ്ണം നൽകാനും ഉയർന്ന വൈദ്യുത ഡിസ്ചാർജ് പ്രാപ്തമാക്കാനും യോബിനോയാണ് എൽഐബിയുടെ കോയിൽ-വൂണ്ട് സ്ട്രക്ചർ ആവിഷ്കരിച്ചത്.
1986-ൽ ഒരു കൂട്ടം എൽ‌ഐ‌ബി പ്രോട്ടോടൈപ്പുകളുടെ നിർമ്മാണത്തിനായി യോഷിനോ നിയോഗിച്ചു. ആ പ്രോട്ടോടൈപ്പുകളിൽ നിന്നുള്ള സുരക്ഷാ പരിശോധന വസ്തുതയെ അടിസ്ഥാനമാക്കി, യുണൈറ്റഡ് സ്റ്റേറ്റ്സ് ഡിപ്പാർട്ട്മെന്റ് ഓഫ് ട്രാൻസ്പോർട്ടേഷൻ (DOT) ഒരു സന്ദേശം നൽകിയതിൽ ബാറ്ററികൾ മെറ്റാലിക് ലിഥിയം ബാറ്ററിയിൽ നിന്ന് വ്യത്യസ്തമാണെന്ന് വ്യക്തമാക്കുന്നു.
പുറത്തേക്കുള്ള കണ്ണികൾ
വർഗ്ഗം:1948-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ജപ്പാനീസ് രസതന്ത്രജ്ഞർ വർഗ്ഗം:പർപ്പിൾ റിബണുള്ള മെഡൽ ലഭിച്ചവർ വർഗ്ഗം:രസതന്ത്രത്തിനുള്ള നോബൽ സമ്മാന ജേതാക്കൾ
ദ സെർപെന്റ്‌സ് എഗ്ഗ്
ഇംഗ്മർ ബർഗ്മാൻ സംവിധാനം ചെയ്ത് 1977 ൽ പുറത്തിറങ്ങിയ  ചലച്ചിത്രം ആണ് ദ സെർപെന്റ്‌സ് എഗ്ഗ്.ഇത് ഒരു ജർമ്മൻ-അമേരിക്കൻ  സംയുക്ത നിർമ്മിതിയായിരുന്നു.ദ ടച്ചിനു ശേഷമുള്ള ,ബെർഗ്മാന്റെ രണ്ടാമത്തെ ഇംഗ്ലീഷ് ചലച്ചിത്രം കൂടിയാണ് ഇത്. ബർഗ്മാന്റെ സിനിമകളിലെ സ്ഥിരം പ്രമേയങ്ങളിൽ നിന്ന് വ്യത്യസ്തമായി രാഷ്ട്രീയം ആണ് സിനിമയുടെ പ്രധാന അന്തർധാര.
പ്രമേയം
1920 കളിലെ,ഹിറ്റ്‌ലറിന്റെ ഉയർച്ചയ്ക്ക് തൊട്ടുമുൻപുള്ള ബെർലിനിൽ ആണ് കഥ നടക്കുന്നത്. ദാരിദ്ര്യം നിറഞ്ഞ നഗരത്തിൽ മറ്റൊരു ജോലിയും കണ്ടെത്താനാകാതെ വിഷമിക്കുന്ന ആബേൽ എന്ന ജൂതനായ ട്രപീസ് കലാകാരനും അയാളുടെ മരണമടഞ്ഞ സഹോദരന്റെ പത്‌നിയായ മാനുവേലയും -അവൾ ഒരു കാബറേ നർത്തകിയും ലൈംഗികത്തൊഴിലാളിയും ആയിരുന്നു-ഡോ.വെർഗെറൂസ് നടത്തുന്ന ക്ലിനിക്കിൽ തൊഴിൽ ചെയ്യുന്നു.തുടർന്നാണ് അവർ ആ നടുക്കുന്ന രഹസ്യം മനസ്സിലാക്കുന്നത്,ഒരു ഭ്രാന്തൻ ശാസ്ത്രജ്ഞൻ എന്ന മട്ടിൽ പെരുമാറുന്ന ഡോ.വെർഗെറൂസ് രഹസ്യമായി മനുഷ്യരെ പരീക്ഷണത്തിനു ഉപയോഗിക്കുകയാണെന്ന്.വരാനിരിക്കുന്ന ഭീഷണമായ കോൺസന്ട്രെഷൻ ക്യാമ്പുകളുടെ പ്രവചനസ്വഭാവമുള്ള ഒരു മുന്നറിയിപ്പായി മാറുന്നു, ഈ അറിവ്.
ദ സെർപെന്റ്‌സ് എഗ്ഗ്, വർദ്ധിച്ചു കൊണ്ടിരുന്ന നാസി ഭീകരതയുടെ,സമൂഹത്തിലെ ധാർമ്മിക അധഃപതനത്തിന്റെ ശക്തമായ ഒട്ടേറെ ദ്യശ്യങ്ങൾ ഒരു പേടിസ്വപ്നത്തിന്റെ പ്രവചനസ്വഭാവത്തോടെ കാണിച്ചു തരുന്നു.
പുറംകണ്ണികൾ
വർഗ്ഗം:ഇംഗ്മർ ബർഗ്മാൻ സംവിധാനം ചെയ്ത ചലച്ചിത്രങ്ങൾ വർഗ്ഗം:1977-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ഇംഗ്ലീഷ് ചലച്ചിത്രങ്ങൾ
ഹലസി
വടക്കേ കർണാടകയിലെ ബെൽഗാം ജില്ലയിലെ ഖനാപ്പൂർ താലൂക്കിൽ പെടുന്ന ഒരു പട്ടണമാണ് ഹാൽ‌ഷി എന്നും ഹാത്സി എന്നും പറയപ്പെടുന്ന ഹലസി. ഖനാപൂരിൽ നിന്നും 14 കി.മീ ദൂരത്തിലും, കിട്ടൂർ പട്ടണത്തിൽ നിന്നും 25 കി.മീ ദൂരത്തിലും ഹലസി സ്ഥിതി ചെയ്യുന്നു.
പ്രത്യേകതകൾ
ഹലസി, കദംബരാജവംശത്തിന്റെ തലസ്ഥാന നഗരിയായിരുന്നുവെന്ന് കരുതപ്പെടുന്നു. ഈ പട്ടണത്തിൽ ധാരാളം ചരിത്ര സ്മാരകങ്ങൾ ഉണ്ട്. പടിഞ്ഞാറൻ ചുരങ്ങളുടെ പശ്ചാത്തലത്തിൽ സ്ഥിതി ചെയ്യുന്ന ഹലസി പച്ചപ്പു നിറഞ്ഞ മനോഹരമായ സ്ഥലമാണ്. ഇവിടത്തെ ഭുവരാഹ നരസിംഹ ക്ഷേത്രം വളരെ വലിയ ഒരു അമ്പലമാണ്. ഈ അമ്പലത്തിൽ ഹിന്ദു ദൈവമായ വിഷ്ണുവിന്റെ അവതാരങ്ങളായ വരാഹം, നരസിംഹം, നാരായണൻ, സൂര്യൻ എന്നിവരുടെ ഗംഭീരങ്ങളായ ചിത്രങ്ങൾ ഉണ്ട്. കൂടാതെ ഇവിടെയുള്ള ഒരു വലിയ കോട്ടയിൽ ഗോകർണ്ണേശ്വര, കപിലേശ്വര, സ്വർണ്ണേശ്വര, ഹടകേശ്വര എന്നീ അമ്പലങ്ങളും ഉണ്ട്.
വിനോദ സഞ്ചാരം
ഇവിടുത്തെ അമ്പലങ്ങളും പുരാവസ്തു ഗവേഷണവകുപ്പിന്റെ കീഴിലുള്ള ചരിത്ര സ്മാരകങ്ങളും കർണ്ണാടകയിലെ പ്രധാന വിനോദസഞ്ചാരകേന്ദ്രങ്ങളാണ്.
അവലംബം
വർഗ്ഗം:കർണ്ണാടകത്തിലെ പട്ടണങ്ങൾ
ഘണ്ഡശാല വെങ്കിടേശ്വര റാവു
തെലുങ്ക്, തമിഴ്, കന്നഡ, മലയാളം, തുളു, ഹിന്ദി എന്നീ ഭാഷകളിലായി പതിനായിരത്തിലധികം ഗാനങ്ങൾ ആലപിച്ചിട്ടുള്ള ചലച്ചിത്രപിന്നണിഗായകനും സംഗീതഞ്ജനുമായിരുന്നുഘണ്ഡശാല എന്ന ഘണ്ഡശാല വെങ്കടേശ്വരറാവു (ఘంటశాల వెంకటేశ్వర రావ్, 4 ഡിസംബർ 1922 - 11 ഫെബ്രുവരി 1974). പത്മശ്രീ പുരസ്കാരം ലഭിച്ച ഘണ്ഡശാലയുടെ സ്മരണാർഥം ഒരു സ്റ്റാമ്പും പുറത്തിറക്കിയിട്ടുണ്ട്. തിരുമല തിരുപ്പതി ദേവസ്ഥാനത്തിന്റെ ആദ്യ ആസ്ഥാനഗായകനായിരുന്നു.
ജീവിതരേഖ
ഘണ്ഡശാല വെങ്കടേശ്വരറാവു എന്ന ഘണ്ഡശാല ആന്ധ്രപ്രദേശിൽ കൃഷ്ണ ജില്ലയിലെ ചൌതപ്പള്ളിയിൽ പ്രാദേശികഗായകനായ ശൂരയ്യയുടെ മകനായി ഒരു ബ്രാഹ്മണകുടുംബത്തിൽ 1922 ഡിസംബർ നാലാം തീയതി ജനിച്ചു. ചെറുപ്പത്തിലെ അച്ഛനെ നഷ്ടപ്പെട്ട അദ്ദേഹം, അതിനുശേഷം അമ്മാവനായ പിച്ചി രാമയ്യയുടെ സംരക്ഷണയിൽ വളർന്നു. നൂറിലധികം ചിത്രങ്ങൾക്ക് സംഗീതസംവിധാനവും നിർവഹിച്ചു. പത്രയണി സീതാരാമശാസ്ത്രിയുടെ ശിക്ഷണത്തിൽ സംഗീതമഭ്യസിച്ചു. വിജയനഗരത്തിലെ മഹാരാജാ ഗവണ്മെന്റ് കോളേജ് ഫോർ മ്യൂസിക് ആൻഡ് ഡാൻസിൽ വീട്ടുകാരറിയാതെ പോയി ചേർന്നു. ഒരുപാട് കഷ്ടപ്പാടുകൾക്കു ശേഷം സംഗീത വിദ്വാൻ പട്ടം ലഭിച്ചു. 1942 ൽ ക്വിറ്റ് ഇൻഡ്യാ മൂവ്മെന്റിൽ പങ്കെടുത്ത് ആലിപ്പൂർ ജയിലിലടയ്ക്കപ്പെട്ടു. ജയിൽ‌വാസത്തിനു ശേഷമാണ് ആകാശവാണിയിലും എച്ച്.എം.വി യിലുമായി നിരവധി ഗാനങ്ങൾ ആലപിക്കുന്നത്. ‘സീതാരാമ ജനനം‘ എന്ന ചിത്രത്തിൽ കോറസ് പാടിയാണ് സിനിമാഗാനരംഗത്തേക്ക് പ്രവേശം. അതിൽ അഭിനയിക്കുകയും ചെയ്തു. പിന്നീട് ‘ബാലരാജു‘, കീലുഗുറ് റം ‘ എന്നീ ചിത്രങ്ങളിലെ ഗാനങ്ങളോടെ പ്രശസ്തനായി. ഓരോ ചിത്രത്തിലെ നായകനു വേണ്ടിയും വ്യത്യസ്ത ആലാപന രീതികൾ സൃഷ്ടിച്ച് ഘണ്ഡശാല ശ്രോതാക്കളെ അൽഭുതപ്പെടുത്തി. നായകൻ തന്നെയാണ് പാടുന്നതെന്ന തോന്നൽ കാണികളെയും അൽഭുതപ്പെടുത്തി. ആദ്യമായി ഒരു ഗാനത്തിന് സംഗീതം നൽകിയ ചിത്രം ‘ലക്ഷ്മമ്മ’ യാണ്. എന്നാൽ ഒരു ചിത്രത്തിലെ മുഴുവൻ ഗാനങ്ങൾക്കും സംഗീതം നൽകുന്നത് ‘മനദേശം’ എന്ന ചിത്രത്തിനാണ്.എൻ റ്റി രാമറാവുവിന്റെ ആദ്യചിത്രം കൂടിയായിരുന്നു അത്. തുടർന്ന് ‘മായാബസാർ ‘,ലവകുശ’ തുടങ്ങി ഒട്ടനേകം ചിത്രങ്ങളിലൂടെ അദ്ദേഹം തന്റെ സംഗീതവും സ്വരവും ആസ്വാദകർക്കു സമർപ്പിച്ചു. അർബുദം ബാധിച്ച് ചികിത്സയിലായിരുന്ന അദ്ദേഹം 1974 ഫെബ്രുവരി 11-ന് അമ്പത്തിയൊന്നാം വയസ്സിൽ മദിരാശിയിൽ വച്ച് അന്തരിച്ചു.
സാവിത്രിയാണ് ഭാര്യ. നാലാണ്മക്കളും നാലു പെണ്മക്കളും ഉണ്ട്.
മലയാള ഗാനങ്ങൾ
മലയാളത്തിൽ അദ്ദേഹം ‘ജീവിതനൗക’, ‘അമ്മ’,’ആത്മസഖി’, ലോകനീതി’‘ആശാദീപം’, ‘നാട്യതാര’ എന്നീ ചിത്രങ്ങൾക്കുവേണ്ടി ഗാനങ്ങൾ ആലപിച്ചിട്ടുണ്ട്. പി ലീലയ്ക്ക് തെലുങ്കിൽ ധാരാളം അവസരങ്ങൾ നൽകിയത് ഘണ്ഡശാലയാണ്.
പുരസ്കാരങ്ങളും ആദരവും
ഐക്യരാഷ്ട്രസഭാസ്ഥാനത്ത് അദ്ദേഹം സംഗീതം അവതരിപ്പിച്ചിട്ടുണ്ട്. ആന്ധ്രപ്രദേശ് സർക്കാർ 1970 ൽ സിൽ‌വർ ജൂബിലി സെലിബ്രേഷൻസ് ഓഫ് ഘണ്ഡശാല ഹൈദരാബാദിലെ ലാൽബഹദൂർ സ്റ്റേഡിയത്തിൽ സംഘടിപ്പിച്ച് അദ്ദേഹത്തെ ആദരിച്ചു.
പുറം കണ്ണികൾ
വർഗ്ഗം:1922-ൽ ജനിച്ചവർ വർഗ്ഗം:1974-ൽ മരിച്ചവർ വർഗ്ഗം:ഡിസംബർ 4-ന് ജനിച്ചവർ വർഗ്ഗം:ഫെബ്രുവരി 11-ന് മരിച്ചവർ വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:മലയാളചലച്ചിത്രപിന്നണിഗായകർ വർഗ്ഗം:തെലുഗു ചലച്ചിത്രപിന്നണിഗായകർ വർഗ്ഗം:തമിഴ് ചലച്ചിത്രപിന്നണിഗായകർ വർഗ്ഗം:ഹിന്ദി ചലച്ചിത്രപിന്നണിഗായകർ വർഗ്ഗം:തുളു ചലച്ചിത്രപിന്നണിഗായകർ
മറീന ബീച്ച്
250px|thumb|right|മറീന ബീച്ച്
നീളം കൂടിയ ബീച്ച്
thumb|350px|left|മറീന ബീച്ചിലെ സൂര്യസ്തമയം ലോകത്തിലെ നഗരങ്ങളിലെ രണ്ടാമത്തെ നീളം കൂടിയ ബീച്ചാണ് മറീന ബീച്ച്. ഏറ്റവും നീളം കൂടീയ ബീച്ച് കാലിഫോർണിയയിലെ ഓഷ്യൻ ബീച്ച് ആണ്.
പ്രവർത്തനങ്ങൾ
right|thumb|മറിന ബീച്ചിലെ മത്സ്യബന്ധനവലകൾ മറീന ബീച്ച് ചെന്നൈയിലെ ഒരു പ്രധാന വിനോദ സഞ്ചാര ആകർഷണ കേന്ദ്രമാണ്. ഇവിടുത്തെ തീരങ്ങളിൽ ഉള്ള ഭക്ഷണ ശാലകൾ വളരെ പ്രസിദ്ധമാണ്. ഇവിടുത്തെ കടൽ വളരെ പരുക്കനും തിരകൾക്ക് നല്ല ശക്തിയുള്ളതുമാണ്. ബീച്ചിന്റെ രണ്ട് അറ്റങ്ങളിലും മുക്കുവന്മാരുടെ വാസസ്ഥലമാണ്. 2007 ലെ കണക്ക് പ്രകാരം മറിന ബീച്ചിന്റെ തീരങ്ങളിൽ 1,613 ആളുകൾ മുങ്ങി മരിച്ചു.
പ്രധാന സ്തംഭങ്ങൾ
thumb|പി.ഡബ്ല്യു.ഡി. കെട്ടിടം thumb|right|എം.ജി.ആർ സമാധി മറീന ബീച്ചിന് അഭിമുഖമായി വിവേകാനന്ദ ഹൌസ് സ്ഥിതി ചെയ്യുന്നു. ഇവിടെ വിവേകാനന്ദൻ 1897 ൽ 9 ദിവസം താമസിച്ചു എന്ന് പറയപ്പെടുന്നു. ഇവിടെ ഇപ്പോൾ വിവേകാനന്ദന്റെ പെയിന്റിംങ്ങുകളും മറ്റും പ്രദർശിപ്പിച്ചിരിക്കുന്നു.
റെയിൽ‌വേ സ്റ്റേഷനുകൾ
മറിന ബീച്ചിനോട് ചേർന്ന് താഴെപ്പറയുന്ന റെയിൽ‌വേ സ്റ്റേഷനുകൾ സ്ഥിതിചെയ്യുന്നു.
ഇന്ത്യൻ മഹാസമുദ്ര സുനാമി
thumb|[[സുനാമി|സുനാമിക്ക് ശേഷം മറീന ബീച്ച്]]
ഡിസംബർ 26, 2004 ൽ ഇന്ത്യൻ മഹാസമുദ്രത്തിൽ ഉണ്ടായ ഒരു ഭൂകമ്പത്തിന്റെ ഫലമായി ഉണ്ടായ ഒരു ദുരന്തം ചെന്നൈയുടെ തീരങ്ങളെ ബാധിച്ചു. കാലത്ത് 8:30 നോടനുബന്ധിച്ച് ഉണ്ടായ ഈ ദുരന്തം മറിന ബീച്ച് അടക്കമുള്ള മൊത്തം ചെന്നൈയുടെ തീരങ്ങളെ ബാധിച്ചു. കടൽ തിരകൾ ശക്തമായി കരയിലേക്ക് അടിക്കുകയും കടൽ കരയിലേക്ക് കയറി വരികയും ചെയ്തു. ഈ ദുരന്തം ഏറ്റവും കൂടുതൽ ബാധിച്ചത് ഈ തീരത്തെ മുക്കുവന്മാരെ ആണ്. ഇതിൽ ഏകദേശം 206 ആളുകൾ മരിക്കുകയും ചെയ്തു.
പുറത്തേക്കുള്ള കണ്ണീകൾ
വർഗ്ഗം:തമിഴ്‌നാട്ടിലെ വിനോദസഞ്ചാരകേന്ദ്രങ്ങൾ
വർഗ്ഗം:തമിഴ്നാട്ടിലെ കടൽത്തീരങ്ങൾ
ആർഡിയ
ആർഡിയ ഒരു ജീനസ് നാമമാണ്. ഹെറോണുകൾ ആണ് ഇതിൽ ഉൾപ്പെട്ടിരിക്കുന്നത്. ജീനസ് നാമം ആർഡിയ ലാറ്റിനിൽ ഹെറോൺ എന്നാണ്. 80–100 സെ.മീ. ഉം അതിൽ കൂടുതൽ വലിപ്പവുമുള്ള ഹെറോണുകളെയാണ് കാൾ ലിനേയസ് ഈ ജീനസിൽ പറഞ്ഞിരിക്കുന്നത്. ഗ്രേറ്റ് ഹെറോണുകൾ തണ്ണീർത്തടങ്ങളിൽ കൂട്ടം ചേർന്ന് മത്സ്യങ്ങളെയും തവളകളെയും കൂടാതെ മറ്റു പല ജലജീവികളെയും ഭക്ഷിക്കുന്നു. ആർഡിയയിലെ കൂടുതൽ അംഗങ്ങളും ലോകത്തെമ്പാടും കൂട്ടങ്ങളായി വലിയ വൃക്ഷങ്ങളിൽ വലിയ കമ്പുകൾ ഉപയോഗിച്ച് കൂടുകൾ നിർമ്മിച്ച് പ്രജനനം നടത്തുന്നു. നോർത്തേൺ സ്പീഷീസുകളായ ഗ്രേറ്റ് ബ്ളൂ, ഗ്രേ, പർപ്പിൾ എന്നീ ഹെറോണുകൾ ഉഷ്ണകാലത്ത് തെക്കു ഭാഗത്തേയ്ക്ക് ദേശാടനം നടത്തുന്നു. എന്നാൽ ഗ്രേറ്റ് ബ്ളൂ ഹെറോൺ, ഗ്രേ ഹെറോൺ എന്നീ ഇനങ്ങൾ വാസസ്ഥലത്തിനരികിലുള്ള ജലം തണുത്തുറഞ്ഞാൽ മാത്രമേ ദേശാടനം നടത്തുകയുള്ളൂ.
ഈ ജീനസിലെ പക്ഷികൾക്ക് ബലിഷ്ഠമായ ശരീരവും വലിയ കുന്തം പോലെ കൂർത്ത ചുണ്ടുകളും വലിയ കഴുത്തും നീളമുള്ള കാലുകളും ഇരയുടെ പിന്നാലെ പതുങ്ങിച്ചെന്ന് വേട്ടയാടി പിടിക്കുന്ന സ്വഭാവവും ഇവയ്ക്കുണ്ട്. ഇവ വളരെ സാവധാനത്തിലാണ് പറക്കുന്നത്.
ടാക്സോണമി
ആർഡിയയിലെ അംഗങ്ങളായ ഗ്രേ, ഗ്രേറ്റ് ബ്ളൂ, കോകോയി എന്നീ ഹെറോണുകൾ പരസ്പരം അടുത്ത ബന്ധം കാണിക്കുന്നതിനാൽ ഇവകൾ കൂടിചേർന്ന് സൂപ്പർ സ്പീഷീസ് ആയി മാറുന്നു. എങ്ങനെയായിരുന്നാലും മിക്ക ഗ്രന്ഥകർത്താക്കളും ഗ്രേറ്റ് ഈഗ്രറ്റിനെ മറ്റു ജീനസുകളായ ഈഗ്രറ്റ, കാസ്മെരോഡിയസ് (Casmerodius albus (Linnaeus, 1758), Egretta alba (Cramp and Simmons, 1977)) എന്നിവയിലുൾപ്പെടുത്തിയിരിക്കുന്നു. ഈ സ്പീഷീസുകൾ വലിയ ആർഡിയ ഹെറോണുകളുമായി നിറത്തിന്റെ കാര്യത്തിൽ വളരെയധികം സാമ്യത പുലർത്തുന്നുണ്ടെങ്കിലും വളരെ ചെറിയ സാമ്യതകൾ ചെറിയ വൈറ്റ് ഈഗ്രറ്റുകളോടും കാണിക്കുന്നു.
വർഗ്ഗങ്ങൾ
A number of Ardea species are only known from subfossil or fossil bones. Their placement in Ardea versus Egretta may be provisional:
അവലംബം
വർഗ്ഗം:പക്ഷി ജനുസ്സുകൾ വർഗ്ഗം:കാൾ ലിനേയസ് നാമകരണം ചെയ്തവ വർഗ്ഗം:ആർഡിയ
പൈക്കോമീറ്റർ
അവലംബം
വർഗ്ഗം:നീളത്തിന്റെ ഏകകങ്ങൾ
ആളാർ
മലപ്പുറം ജില്ലയിലെ പെരിന്തൽമണ്ണ താലൂക്കിൽ‌ മാത്രമുള്ള ഒരു ആദിവാസിവർഗമാണ് ആളാർ. ഗുഹകളീൽ പാർക്കുന്നവർ എന്നാണ് ആളാർ എന്ന പേരിന്റെ അർത്ഥം എന്ന് കരുതപ്പെടുന്നു. ചാത്തന്മാർ എന്നറിയപ്പെടാനാണ് ഇവർക്കിഷ്ടം. കേരളത്തിലെ ഏറ്റവും പ്രാചീന വർഗങ്ങളിൽ ഒന്നാണിവർ. ജനസംഖ്യ വളരെ കുറവാണ്. തമിഴും തുളുവും കലർന്നതാണ് ഭാഷ.
പ്രാകൃതമായ ജീവിതരീതിയാണ് അളാരുടേത്. കാട്ടിൽ അലഞ്ഞുനടന്ന് ചത്ത മൃഗങ്ങളുടെ മാംസം പോലും ഇവർ ആഹാരമാക്കാറുണ്ട്. ഒരിടത്തും സ്ഥിരതാമസമാക്കാത്ത ഇവർ പാറകളിലും ഗുഹകളിലും മരങ്ങളിലുമൊക്കെയാണ് ജീവിക്കുന്നത്. കുരങ്ങന്മാരെ പിടിക്കുന്നതിൽ വിദഗ്ദ്ധരാണിവർ. പട്ടികളെ വളർത്തുന്നതിൽ വലിയ കമ്പമാണ് ആളാർക്ക്.
കോട്ടൂർ
മലപ്പുറം ജില്ലയിൽ തിരൂർ താലൂക്കിൽ, കോട്ടക്കൽ മുനിസിപ്പാലിറ്റിയിലെ ഒരു ഗ്രാമമാണ് കോട്ടൂർ.
ചരിത്രം
മുന്പ് ഏറനാടും ഇപ്പോൾ തിരൂരും താലൂക്കിലെ കോട്ടക്കൽ, പുത്തൂർ, പൊന്മള,ചേങ്ങോട്ടൂർ, മാറാക്കര അംശങ്ങളുടെ മദ്ധ്യേയുള്ള ഇന്ത്യനൂർ അംശത്തിലെ ഒരു ദേശമാണ്. ഇന്ത്യനൂരുമായി അതിർത്തി പങ്കിട്ടുന്ന മൈലമ്പാടൻ ഇടവഴി മുതൽ കാരപറന്പ് ഉണ്ണ്യാൽ, തെക്കുമ്പറന്പ് പെരുങ്കുളം മുതൽ 4 സെന്റ് കോളനി വഴി മുതുവത്ത് മുകൾ പറമ്പ് തെക്കും പാലയ്ക്ക തൊടി കോട്ടപ്പറമ്പ് വഴി കൈതക്കൽ ഇടവഴി വരെ പടിഞ്ഞാറും വില്ലൂർ ദേശവുമായി അതിര് പങ്ക് വയ്ക്കുന്ന വലയതോട് വടക്കും അതിരുകളായാണ് കോട്ടൂർ അറിയപ്പെടുന്നതെങ്കിലും പേങ്ങാട്ടിടവഴി ചക്കിയൻമുകൾ കാരപറന്പ് മുതൽ വടക്കുഭാഗം കോട്ടക്കൽ അംശത്തിലെ കുറ്റിപ്പുറം ദേശത്ത് പെട്ടതാണ്. വയലും കരയും തരിശും വെറും പറമ്പുമായി കിടക്കുന്ന ഈ പ്രദേശം കിഴക്കേ കോവിലകം എന്ന് പറയപ്പെടുന്ന കോട്ടക്കൽ സാമൂതിരി കോവിലകത്തിന്റെയും ആതവനാട് ആസ്ഥാനമായ ആഴുവഞ്ചേരി തമ്പ്രാക്കളുടെയും ജന്മഭൂമിയിൽപ്പെട്ടതാണ്.
അപരക്രിയ
പരേതന്റെ ശരീരത്തെ വിധിപ്രകാരം സംസ്കരിക്കുന്ന ചടങ്ങിനെ അപരക്രിയ എന്നു പറയുന്നു. വിവിധ മതാനുയായികളുടെ ഇടയിൽ വിഭിന്ന രീതിയിലാണ് ശവസംസ്കാരക്രിയ നടക്കുന്നത്. ഓരോ മതത്തിലും അവാന്തരവിഭാഗങ്ങളനുസരിച്ച് ചടങ്ങുകളിൽ അല്പസ്വല്പം വ്യത്യാസം ഉണ്ടായിരിക്കും. ബ്രാഹ്മണർക്കിടയിലെ അപരക്രിയ ഇപ്രകാരമാണ്.
ബ്രാഹ്മണർക്കിടയിലെ ആചാരം
മരിച്ച ഉടനെ, ശരീരത്തെ തെക്കോട്ടു തലവച്ച് കിടത്തുന്നു. തള്ളവിരൽ ചേർത്തുകെട്ടി അത്തിമരപ്പലകയിൽ മാന്തോൽ വിരിച്ച് കിടത്തുകയാണ് പതിവ്. ശ്മാശാനത്തിലേക്കുള്ള യാത്രയിൽ അഗ്നിയെ മന്ത്രപൂർവകം സംഭരിച്ച് മൺപാത്രത്തിലാക്കി എടുത്തുകൊണ്ടു മുൻപേ നടക്കുന്നു. ശവം എടുത്തുകൊണ്ട് ആളുകൾ പിന്നാലെയും. ശ്മശാനസ്ഥലത്തു എത്തുന്നതിനു മുൻപ് വഴിയിൽ നാലു സ്ഥലങ്ങളിൽ താഴെവയ്ക്കുകയും ശവശരീരത്തിൻമേൽ ചില ക്രിയകൾ നടത്തുകയും ചെയ്യുന്നു. ഇതിനിടയിൽ നദീതീരത്തുള്ള ശ്മശാനത്തിൽ ചിതയിൽ പലാശം (പ്ലാവ്) മുതലായവയുടെ ചമത (വിറക്)കൾവച്ച് പ്രോക്ഷിച്ചു എള്ളും അരിയും കലർത്തി ഇട്ട് സംസ്കരിക്കുവാനുള്ള ഏർപ്പാടുകൾ ചെയ്തിട്ടുണ്ടായിരിക്കും. ശവത്തെ അതിൻമേൽവച്ച് പുത്രൻ തീ കൊളുത്തുന്നു. പിന്നീടു തിരിഞ്ഞുനോക്കാതെ നദിയിൽ വന്ന് ദക്ഷിണാഭിമുഖനായി കുളിച്ച് ഉദകദാനാദി ക്രിയകൾ ചെയ്ത് ആദ്യദിവസത്തെ ക്രിയ അവസാനിപ്പിക്കുന്നു. ഇങ്ങനെ പത്തുദിവസം ഉദകദാനാദിക്രിയകൾ ചെയ്യണം. ഓരോ ദിവസവും ഈക്രിയയുടെ എണ്ണം ക്രമേണ കൂടുന്നതായിരിക്കും. ദഹനം കഴിഞ്ഞ് 3, 5, 7 എന്നീ ഏതെങ്കിലും ഒരു ദിവസം അസ്ഥിസഞ്ചയനം നടത്തുന്നു. പിന്നീട് ചാരത്തെ പുരുഷാകൃതിയിലാക്കി എടുത്തു നദിയിൽ നിക്ഷേപിച്ചു സ്നാനം ചെയ്യുന്നു. പാഷാണസ്ഥാപനാനന്തരം വാസോദകതിലോദകാദിക്രിയകൾ പത്തുദിവസവും ചെയ്യുന്നു. പത്താംദിവസം ശാന്തിഹോമം നടത്തുന്നു. പിന്നീട് ഏകോദ്ദിഷ്ടം, സപിണ്ഡീകരണം എന്നിവ ചെയ്തു ഗൃഹയജ്ഞത്തോടുകൂടി ചടങ്ങുകൾ അവസാനിപ്പിക്കുന്നു.
അപരക്രിയ ചെയ്യുന്ന കാലങ്ങളിൽ അതു ചെയ്യന്ന ആളിന് വേദാധ്യയനം നിഷേധിക്കപ്പെട്ടിരിക്കുന്നു. ദക്ഷിണായനകൃഷ്ണപക്ഷാദികളിൽ മരിച്ചാലും, സർപ്പദംശം, വൈദ്യുതാഘാതം എന്നിവകൊണ്ടു മരിച്ചാലും യഥാവിധി പ്രായശ്ചിത്താദികർമങ്ങൾ അനുഷ്ഠിക്കണം. ബ്രഹ്മജ്ഞാനിയെ ബ്രഹ്മമേധസംസ്കാരവിധിപ്രകാരം സംസ്കരിക്കേണ്ടതാണ്. ആപസ്തംബന്റെ ധർമസൂത്രത്തിൽ അപരപ്രയോഗം എന്ന പ്രകരണത്തിൽ ഈ കാര്യങ്ങൾ വിശദമായി പ്രതിപാദിക്കപ്പെട്ടിരിക്കുന്നു.
പുറംകണ്ണികൾ
വർഗ്ഗം:ആചാരങ്ങൾ വർഗ്ഗം:ശവസംസ്കാരം
കേശവൻ പാറ
thumb|top|right|താഴ്വരകളുടെ മനോഹര ദൃശ്യം കേരളത്തിലെ പാലക്കാട് ജില്ലയിലെ ഒരു ചെറിയ സ്ഥലമാണ് കേശവൻ പാറ. നെന്മാറയിൽ നിന്ന് 30 കി.മി ദൂരത്തിലാണ് ഇത് സ്ഥിതി ചെയ്യുന്നത്.
പ്രത്യേകതകൾ
നെല്ലിയാമ്പതി മലനിരകളിലായിട്ടാണ് കേശവൻ പാറ സ്ഥിതി ചെയ്യുന്നത്. ഇവിടെ നിന്ന് താഴെയുള്ള താഴ്വരകളുടെ ദൃശ്യം മനോഹരമാണ്. ഇതിനടുത്തുള്ള സ്ഥലം കൈകാട്ടി ആണ്.
എത്തിച്ചേരാൻ
ഇവിടേക്ക് എത്തിച്ചേരാനുള്ള വഴി നെന്മാറയിൽ‍ നിന്ന് മാത്രമേ ഉള്ളൂ. നെന്മാറയിൽ നിന്ന് കൈകാട്ടി വഴി, 26 കി. മീ ദൂരം സഞ്ചരിച്ചാൽ കേശവൻപാറയിൽ എത്തിച്ചേരാം. 9 കി.മി ദൂരത്തിൽ പോത്തുണ്ടി ഡാം സ്ഥിതി ചെയ്യുന്നു.
ചിത്രശാല
വർഗ്ഗം:പാലക്കാട് ജില്ലയിലെ ഗ്രാമങ്ങൾ വർഗ്ഗം:പാലക്കാട് ജില്ലയിലെ വിനോദസഞ്ചാരകേന്ദ്രങ്ങൾ